Бош прокуратура: “Шаршара” колбаса цехида эшак гўшти ишлатилган, бу ҳаром гўшт ҳокимиятдагилар учун тайёрланган бўлса керак - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:44 - Бош прокуратура: “Шаршара” колбаса цехида эшак гўшти ишлатилган, бу ҳаром гўшт ҳокимиятдагилар учун тайёрланган бўлса керак\nЎзбекистон Бош прокуратураси Тошкентдаги “Шаршара” колбаса цехига Хоразмдан эшак гўшти олиб келинганини расман тақдиқлади. Прокуратурага кўра, эшак гўшти колбаса цехи маҳсулотларига қўшилгани ҳам аниқланган. Ҳозирда ушбу ҳолат бўйича тергов-суриштирув ишлари олиб борилмоқда.\nБош прокуратура сайтида 6 декабрь куни эълон қилинган хабарга кўра, Тошкентнинг Олмазор туманида жойлашган “GOLD PREMIUM PRODUCT”ширкатига қарашли “Шаршара” номли гўшт маҳсулотлари ишлаб чиқариш цехига Хоразм вилоятидан 69,6 кило эшак гўшти олиб келингани аниқланган.\nАслида, дейди мухбиримиз, бу хабарнинг сенсацион жойи йўқ. Ўзбекистонда ҳамма нарса ҳаром. Бутун ҳокимият, парламент ва суд системаси, ҳамма сайловлар ҳам. Шундай шароитда хоразмликлар мол гўшти ўрнига ҳаром нарса, яъни эшак гўшти сотишга ҳаракат қилганлари табиийдир. Уларнинг биттагина хатоси бор, бу ҳам бўлса ҳаром гўштни ҳаромий ҳокимиятдагилар ўрнига, оддий ўзбекларга едирганлари.\nКим билади, аслида эшак гўшти ҳокимиятдагиларнинг закази билан улар учун олиб келинган ва янгилишлик билан оддий одамларга бериб юборилган. Ҳокимиятдагилар бундай гўштни севишади, чунки, русларнинг lady.mail.ru/product/osljatina сайти ёзишича, “Мясо ослов является здоровой альтернативой красному мясу: говядине, баранине и даже курице. Оно очень питательно и содержит достаточно много полезных жиров.” Уларни бундай гўшт ҳаром эканлиги қизиқтирмайди, ахир улар шундоғам ҳаром пулга яшайдиларку.\nРасмда – эшак гўшти.


26 октябр 2020, Тошкент вақти: 18:33\nЯнги тартибга кўра, меҳнат мухожирлари мамлакатдан чиқиб кетаётганида ва мамлакатга кириб келаётганига махсус божхона баённомаси тўлдиради. Бу баённома одатдаги божхона декларациясидан фарқ қилади. Ташқарида меҳнат қилаëтган Ўзбекистон фуқароси тўлдирган баëннома солиқ идорасига жўнатилади.\nТаҳлилчилар ҳукумат расмий маълумотларда 800 минг, муқобил маълумотларда 1,5 миллион экани айтилаëтган ўзбек мардикорлари уйига жўнатаëтган пулдан улуш олиш ниятида эканини билдирмоқда.\nЎзбек мардикори Бобожон ўн йилдан бери Россияда ишлайди. Топган-тутганини яқинларига юборади. Ўзбекистон Вазирлар Маҳкамасининг мардикорлар ҳақидаги қарорига Бобожон салбий муносабатда.\n“Мардикорнинг пулига унга иш берган Москвадаги ўрисдан тортиб Тошкент аэропортидаги божхоначигача кўз олайтирар эди. Энди ҳукумат ҳам мардикор пулидан улуш олмоқчи. Агар мардикор солиқ тўлайдиган бўлса, унинг боласи кунига икки марта эмас, бир марта нон ейдиган бўлади”, - дейди Бобожон.\nУнинг айтишича, дам олиш нималигини билмай, ҳафтада етти кун ишлаган ўзбек мардикори Ўзбекистонга ойда 300-400 доллар юбориб туради.\nБобожон ўзбек амалдорларининг бу каби хатти-ҳаракатлари мардикорларни ҳам юртидан бездиришини таъкидлади.\n“Бормайман шу Ўзбекистонга. Гадойдан ҳам солиқ олади улар. Каримов деганлари ҳеч тўймас эканда. Қачон Каримов кетиб инсофлироғи келаркин?! Каримов бизни ватангадо қилди”, - дейди Бобожон.\nПул жўнатмалари миқдори банклар орқали Ўзбекистон ҳукуматига маълум бўлгач, мулозимлар мардикорлар пулидан улуш олиш пайига тушиб қолади. Маҳалла қўмиталарида Россия ва Қозоғистонда ишлаëтганларнинг рўйхати тузила бошланди. Аммо кимнинг қаерда нима қилаëтганини билиш қийинлик билан кечмоқда.\nФарғона вилоятидаги маҳалла қўмитаси раиси мардикорлар рўйхатини тузиш учун ҳийла ишлатаëтганини айтиб: “Ким Россияга кетаëтганини айтса, ëрдам пули берилади, деб аҳолидан маълумот оляпмиз”, - деди.\nХоразмлик Ўғилжон опанинг икки ўғли ва бир келини Россияда ишлайди. Опа эса набираларни боқиб уйда ўтиради. Ўғилжон опанинг Россияда ишлайдиган ўғли пешона тери билан топган пулини ҳукумат амалдорлари билан баҳам кўрмоқчи эмас.\n“Нега мен уларга солиқ тўлашим керак? Мен Россияда олган пулимнинг солиғи чегириб қолинган”, - дейди Ўғилжон опанинг ўғли.\nЛондонлик тадқиқотчи Алишер Илҳомов сўзларига кўра, ўзбек мардикорлари устидан назорат кучайиши уларнинг юртига қайтмаслигига ҳам сабаб бўлиши мумкин ва бу Ўзбекистон учун салбий ҳолатдир.\n“Айни пайтда миграция жараëни ижобий омил ва у ҳукумат фойдасига ишламоқда. Биринчидан, улкан ишсизлар армияси муаммоси ҳал бўлади. Иккинчидан, мамлакатга озми-кўпми қаттиқ валюта кириб туради. Ташқаридан келаëтган пул оқими мамлакатда истеъмол бозорини кенгайтиради. Агар миграция бўлмаганида ишсиз, пулсиз қолган миллионлаб одам исëн кўтарган бўлар эди. Миграция аҳоли ўртасидаги норозилик тўлқинини бироз бўлса ҳам пасайтиради”, - деди А.Илҳомов.\nА.Илҳомов миграция аҳоли учун ҳам, президент Ислом Каримов учун ҳам “қутқарув чамбараги” эканини таъкидлади.


Туркий тилли давлатлар бош прокурорлари кенгаши тузилди\nОзарбайжон пойтахтида Туркий тилли давлатлар ҳамкорлик кенгаши бош прокурорларининг биринчи йиғилиши ўтказилди, деб хабар бермоқда «Дунё» АА мухбири.\nТадбирда Ўзбекистон Бош прокурори Ниғматулла Йўлдашев бошчилигидаги делегация ҳам иштирок этди.\nУчрашув чоғида томонлар ҳуқуқий соҳадаги ҳамкорликни кенгайтириш муҳимлигини таъкидлади. Ташкилотга аъзо давлатлар бўлимлари ўртасидаги мувофиқлаштириш ва тўғридан-тўғри алоқаларни кучайтириш трансчегаравий таҳдидларни, жумладан, экстремизм, наркотрафик билан боғлиқ муаммоларни бартараф этишда муҳим аҳамият касб этиши қайд этилди.\nЙиғилишда томонлар яқин алоқалар ўрнатиш орқали ҳуқуқий ёрдам кўрсатиш, прокурорлар фаолиятининг самарадорлигини ошириш, тажриба алмашиш мақсадида «Туркий тилли давлатлар бош прокурорлари кенгашини тузиш тўғрисидаги низом»ни имзолади.


ОАВ: Янги iPhone ўз эгасини юзидан танийдиган бўлади\n18:08 / 23.01.2017\nKGI Securities таҳлилчиси Мин-Чи Куонинг сўзларига кўра, Apple компанияси юздан таний олиш тизими фойдасига Touch ID технологиясидан воз кечади. MacRumors шу ҳақида маълум қилди.\nМин-Чи Куо янги авлод iPhone қурилмаларида тиниқ OLED-экранлар жорий этилиши муносабати билан корпусда Home тугмаси ва Touch ID датчиги учун жой қолмайди, деб ҳисоблайди. Бунинг ўрнига биометрик хавфсиз янги технология ишлаб чиқилмоқда - унга кўра, iPhone қурилмаси олд камера орқали ўз эгасининг юзини смартфон хотирасидаги суратлар билан таққослайди.\nKGI Securities эксперти шунингдек бармоқ излари оптик сканерини ишлаб чиқиш имкони ҳам мавжудлигини инкор этмади. Манбага кўра, у дисплей остига жойлаштирилади ва корпуснинг олди томонидан ортиқча жой олмайди.


041. Идишлар – Islom Nuri\nИмом Муслим Ибн Аббос розияллоҳу анҳумодан ривоят қилган ҳадисда Расулуллоҳ соллаллоҳу алайҳи ва саллам: «Тери агар ошланса, покиза бўлади», дедилар.\nИмрон ибн Ҳусайн розияллоҳу анҳу шундай дейди: Пайғамбар соллаллоҳу алайҳи ва саллам ва асҳоблари бир мушрика аёлнинг мешидан таҳорат олишди. Муттафақун алайҳ.\nМуттафақун алайҳ бўлган ҳадисда Саълаба ал-Хушаний розияллоҳу анҳу:\n– Ё Расулаллоҳ, биз аҳли китоблар диёрида яшаймиз, уларнинг идишларида овқат есак бўладими? деди.\n– «Агар бошқа идиш топсанглар, уларнинг идишларида овқат еманглар, агар бошқасини топмасанглар уларни ювиб, сўнгра уларда овқат еяверинглар», дедилар.\nАллоҳ таоло ўзининг раҳмати билан териларни ошланиши билан покиза бўладиган қилди ва мушрикларнинг идишларини, ундан бошқаси топилмаса ва нажосатдан тоза бўлса, ишлатишга рухсат берди.\nҲалол ҳайвонларнинг териси ошланиши билан покиза бўлади.\nМушрикларнинг идишларидан таҳорат олиш ва овқат ейиш жоиз, агар идиш нажасдан холи бўлса.


ИнтерФУТБОЛ :: Пепнинг термадаги «олтин»и\nПепнинг термадаги «олтин»и\n1992 йили Хосеп Гвардиола Испания термаси билан Олимпиада чемпиони бўлган, энди эса Каталония мустақиллиги учун овоз бермоқда. Пеп ҳозир 50 ёшда. У ҳақда қандайдир янгилик ёзиш - алоҳида мавзу, ахир у билан боғлиқ деярли барча маълумотлар чоп этилган. Буюк мураббий - «тики-така» муаллифи, футболчилик даврида ўнлаб совринлар ютган. Унинг мукофотлари биографиясида бирхиллик кўзга ташланади - барча ғалабалар клублар даражасида қўлга киритилган. Гвардиола терма жамоаларда ҳали ишлаганича йўқ, ўйинчилик даврида эса Испания термаси билан ЖЧ-94 ва Евро-2000 чорак финалига чиққан. Унинг миллий жамоадаги ягона муваффақияти - Олимпиада-92даги «олтин». Ушбу ютуқ, тақдир тақозоси билан, унинг учун қадрдон бўлган Барселонада қайд этилган. Бугун Пепнинг айнан шу бироз ёддан кўтарилган ғалабаси ҳақида гаплашсак.\nБу ажойиб жамоа эди. Унга Висенте Миера (60-йиллардаги буюк «Реал»нинг асосий ҳимоячиси) мураббийлик қилган, майдонда эса Гвардиоладан ташқари Примеранинг бўлажак юлдузлари - Луис Энрике, Феррер, Абелардо, Кико, Амависка, Альфонсо ҳам тўп суришганди. Гарчи Олимпиаданинг ўша пайтлардаги қоидаси (қайдномага фақат 23 ёшдан катта бўлмаган футболчилар киритилган)га қарамай, ажойиб жамоа шаклланганди. Айнан шу тартиб туфайли ҳам кўпчилик Олимпиадага топ-турнир сифатида қарамасди. Масалан, буюк Валерий Лобановский собиқ иттифоқ термасининг Сеул-88даги зафаридан кейин олимпия ўйинларини «сартарошлар турнири» деб атаганди.\nИспанлар 1992 йилги мусобақа мезбони бўлишгани ҳолда, саралашдаги иштироксиз тўғридан-тўғри йўлланмага эга бўлишган. Уларнинг таркибида ўша йили тарихий ғалабага эришиб улгурган икки футболчи бор эди. Олимпиада бошланишидан икки ой аввал Круиффнинг «Барселона»си Чапи Феррер ва Пеп Гвардиола билан илк марта Чемпионлар Кубогини қўлга киритганди. 21 ёшли Хосеп «Сампдория»га қарши кечган финалда 112 дақиқа тўп суриб, Рональд Куманнинг ғалаба голидан сўнг майдонни тарк этганди.\nТушунарлики, ўша олимпия термасида сардор Солособаль, Феррер ва Абелардо билан биргаликда Пеп ҳам етакчилардан бири ҳисобланган, майдонда «фурия»ни ортидан эргаштирган. Унчалик тезкор бўлмаган, шунга қарамай, креатив фикрлайдиган, ақлли марказий ярим ҳимоячи сифатида ҳужумларнинг асосий дирижёри саналган.\nИспанлар гуруҳ босқичини Валенсияда ўтказишди, учта ўйинда умумий 8:0 ҳисобида ғалаба қозонишди - мезбонлар навбатма-нав-бат Колумбия (4:0), Миср (2:0) ва Қатар (2:0) термаларини мағлуб этишди. Колумбияликларга қарши баҳсда Пеп ҳисобни очувчи голга муаллифлик қилган, эркин зарбадан узатилган тўпни тўрга йўллаганди. Чорак финалда эса испанларга Италия термаси тўқнаш келди - бу турнирдаги дастлабки жиддий синов эди. Чезаре Мальдини бошқарган «скуадра адзурра»нинг қаршилиги «Кадис» форварди Киконинг ягона голи эвазига синдирилди. Ярим финалда Гана 2:0 ҳисобида таслим этилди. Шу тариқа «фурия» финалгача дарвозаси дахлсизлигини сақлаб қолди.\nФинал Олимпиада финишидан бир кун аввал «Камп Ноу»да ўтказилди. Гвардиола учун қадрдон бўлган стадионда 95 минг мухлис тўпланди. Ҳамма ғалабани аввалдан испанларга топшириб улгурганди, бироқ Польша термасига қарши кечган баҳс анча асабий руҳда кечди - 90-дақиқада ҳисоб 2:2 бўлиб турганди (Пеп Абелардонинг голига ассистентлик қилганди). Якунда яна Кико майдон эгаларига зафар келтирувчи голни ўз ҳисобига ёздирди - андалусиялик форвард ҳакам томонидан қўшиб берилган «овертайм»ларда тўп киритиб, «дубль» қайд этганди.\nЧемпионларга медаллар Хосе Каррерас ва Сара Брайтман ижросидаги «Amigos Para Siempre» («Умрбод дўстлар») таронаси остида топширилди. Бу Олимпиада «олтин»лари Испания термаси учун 44 йил - Евро-64дан Евро-2008гача бўлган даврдаги ягона муваффақият саналарди.\nИкки ойдан сўнг ЖЧ-94 саралаш босқичи доирасида Белфастда Шимолий Ирландияга қарши баҳсда миллий термада дебют қилган Гвардиоланинг ўша ёрқин дамларни эслайдиган яқинлари етарлича. Ахир Олимпиада унга миллий жамоалар даражасидаги ягона совринидан ташқари, энг яхши дўстларидан бирини ҳам туҳфа қилганди.\nИспаниялик афсонавий ватерполчи Мануэль Эстиарте (расман Каталониянинг XX асрдаги энг яхши спортчиси деб тан олинган) учун Барселонадаги Олимпиада фаолиятидаги тўртинчи бўлган, бироқ дўсти Пепдан фарқли равишда соврин ютолмаганди. Гвардиола ўшанда оғайнисига ҳазил қилганди: «Сен тўртинчи Олимпиадада қатнашиб, ҳеч нима ютолмадинг. Мен эса бу турнирда илк марта иштирок этиб, «олтин»ни қўлга киритдим». Бу гаплар Мануэлни ранжитганди: «Пепнинг айтганлари кўнглимга оғир ботди, аммо кейинчалик унинг феъл-атвори шунақалигини тушундим - у ҳар доим барча билан мусобақалашишга мойил, етарли мотивацияга эга». Дўстлар тезда ярашиб олишди.\nЯна тўрт йилдан сўнг «сувдаги Марадона» тахаллусини олган Эстиарте Атлантадаги турнирда Олимпиада чемпионлигини нишонлади. Гвардиола билан Барселонадаги Ўйинларда вужудга келган дўстлиги ҳақида у автобиографиясида алоҳида ёзган: «У билан кўп жиҳатларимиз ўхшашлиги ҳайрон қолдирарди. Гўёки, қадрдон кишимни топгандек эдим». Ваҳоланки, улар ўртасида 10 ёшлик фарқ бўлган. Гвардиола ҳам ўз асарларида дўсти ҳақида алоҳида қайдлар қолдирган: «Сен мен учун худди нажот фариштасидексан». Пеп Италияда допинг истеъмол қилиш билан боғлиқ можарога ўралашиб қолганда, Эстиарте унга жуда кўп ёрдамлашганди. Албатта, кейинчалик футболчи оқланганди.\n«Валенсия» афсонаси, Олимпиада-92даги захира дарвозабони, Испания термасининг кейинги йиллардаги биринчи рақамли посбони бўлган Сантьяго Каньисарес интервьюларининг бирида ўша муваффақиятни ёдга олганди. Унинг айтишича, чемпионларнинг «Ватсап»да алоҳида чатлари бор, унда «олтин терма»нинг барча ўйинчилари бор, фақат... Гвардиоладан ташқари. «Эҳтимол, айни пайт барчамиздан машҳурроқ бўлгани учун гуруҳга қўшилмагандир. У биз билан гаплашадиган даражада аҳмоққа ўхшамаяпти», - дея ҳазил аралаш гапирганди Каньисарес.\nЛекин Пеп яқинда бу ҳазилга ўзига хос тарзда жавоб қайтарди: «Кечирасан, Каньисарес, ахир сизлар мени бу чатга қўшмадинглар-ку. Мазкур ҳолатда муаммо менда эмас». Гвардиоланинг наз-дида унинг Каталония мустақиллигини қўллаб-қувватлаётгани чемпион шерикларига ёқмаган. Ўз навбатида, Пеп Олимпиада-92 ҳақида илиқ фикрлар билдирди: «Биз чиндан ҳам қойилмақом жамоа тузишга муваффақ бўлгандик».\nКўрамиз, эҳтимол, бу йигитлар бир неча йиллардан сўнг ярашиб олишар.


Nokia 9 дизайнини ғилофчи компания «сотиб қўйди» (+10 сурат) - Terabayt.Uz\nNokia 9 дизайнини ғилофчи компания «сотиб қўйди» (+10 сурат)\nУшбу бренд остида ишлаб чиқарилаётган смартфонларнинг навбатдагиси бошқа ишлаб чиқарувчиларнинг флагманларини ҳам уялтириши айтилмоқда. Куни кеча Amazon UK онлайн савдо платформасида сотувга қўйилган ғилофлар мазкур Nokia 9 моделининг дизайнини ошкор этиб қўйди, деб ёзади Androidheadlines нашри.\nЎҚИНГ: Nokia 9 бенчмарк тестида энг илғор флагманларни “уялтирди”\nХулласи калом, Nokia 9 диагонали 5,5 дюймга тенг, четлари қайрилган OLED-дисплейга эга бўлади. Экраннинг юқори ва пастки қисмларидаги ромлари кичкина бўлса-да, уни ромсиз деб бўлмайди.\nСмартфон корпуси IP68 стандарти бўйича ҳимояга эга. Экраннинг тагидаги ром кичиклиги сабабли, бармоқ изи сканерини у ерга сиғдириш имкони йўқ. Шу боис уни орқа панелга – камеранинг остига кўчиришган. Эҳтимол, кореялик техногигантнинг Galaxy Note 8 моделидаги сингари, Nokia 9’да ҳам кўз ёйи сканери ҳам бўлар.\nNokia 9 асосий камераси Carl Zeiss компаниясининг оптикаси татбиқ этилган қўшалоқ объективдан иборат. Бу камера худди Nokia 8 моделидаги каби ишлайдиган бўлиши эҳтимоли юқори: битта модули рангли, иккинчиси эса оқ-қора суратлар олиш ва орқа фонни хиралаштиришга мўлжалланган монохром сенсор.\nЎҚИНГ: 888 доллар: қадим бренднинг янги флагмани шунчага баҳоланади\nNokia 9 смартфонининг асосий хусусиятлари:\nЭкран: 5,5 дюймли, 1440x2560 пикселли, OLED;\nЧип: саккиз ядроли Qualcomm Snapdragon 835 (2,45 ГГц частотали тўртта + 1,9 ГГц частотали тўртта) + GPU Adreno 540 график тезлатгичи;\nХотира: 6 ёки 8 ГБ тезкор, 64 / 128 ГБ доимий;\nАсосий камера: қўш сенсорли, 13 мегапикселли, Carl Zeiss оптикасига эга;\nОперацион тизим: Android 7.1.1.\nБир замонлар мобил телефонлар бозорида «қирол» бўлган Nokia’нинг янги флагмани АҚШда 699 долларга сотилади. Европада эса унга 749 евро миқдорида нарх қўйилади. Бироқ девайснинг қачон тақдим этилиши ҳозирча аниқ эмас.\nЎҚИНГ: Nokia 9’нинг барча тафсилотлари битта видеода: Galaxy Note 8 каби, фақат қизиқроқ\n#Nokia 9 #андроид смартфон #хабарлар


2020 йилда солиқ солиш тартиби қандай танланади\nЯнги таҳрирдаги Солиқ кодексининг қабул қилиниши муносабати билан солиқ солишнинг икки тартибидан бирини – айланмадан солиқ ҳамда фойда солиғи ва қўшилган қиймат солиғини тўлашни танлаш қоидалари ва муддатлари ўзгарди. Ушбу масалалар юзасидан молия вазири Дилшод СУЛТОНОВ тавсиялар беради.\n2020 йил 1 январдан амалга киритилган Солиқ кодексига мувофиқ ягона солиқ тўловчи ўрнига айланмадан солиқ жорий этилган, у қўшилган қиймат солиғи ва фойда солиғи ўрнига тўланади.\nАйланмадан солиқ тўлашни танлаш ҳуқуқи қуйидагиларга тақдим этилади:\n1) солиқ даврида жами даромади 1 млрд сўмдан ошмаган Ўзбекистон Республикаси юридик шахслари;\n2) солиқ даврида товарларни (хизматларни) реализация қилишдан олинган даромади 100 млн сўмдан ошган, лекин 1 млрд сўмгача бўлган якка тартибдаги тадбиркорлар.\nСолиқ тўловчига айланмадан солиқ тўлаш билан бир қаторда қуйидаги мажбуриятлар ҳам юкланади:\nСолиқ кодекси билан унинг зиммасига юкланган ҚҚС ва фойда солиғи бўйича солиқ агенти ;\nСолиқ кодексида бошқача ҳолат белгиланмаган бўлса, ҳисобварақ-фактураларни ёзиб бериш, харидлар ҳисоби китобини ва сотувлар ҳисоби китобини юритиш бўйича.\nАйланмадан олинадиган солиқ қуйидагиларга нисбатан татбиқ этилмайди, улар ҚҚС ва фойда солиғини тўлашлари шарт:\ncолиқ даври давомида товарларни (хизматларни) реализация қилишдан олган жами даромади 1 млрд сўмдан ошган юридик шахслар ва якка тартибдаги тадбиркорлар;\nтоварларни импорт қилувчиларга;\nакциз солиғи тўланадиган товарларни (хизматларни) ишлаб чиқарувчи ва (ёки) фойдали қазилмаларни кавлаб олишни амалга оширувчи юридик шахсларга;\nқишлоқ хўжалиги товар ишлаб чиқарувчиларига, башарти уларда 50 гектар ва ундан ортиқ суғориладиган қишлоқ хўжалиги экин майдони мавжуд бўлса;\nбензин, дизель ёқилғиси ва газни реализация қилишни амалга оширувчи юридик шахсларга;\nлотореяларни ташкил этиш бўйича фаолиятни амалга оширувчи юридик шахсларга;\nоддий ширкат ишларини юритиш зиммасига юклатилган ишончли шахсларга;\nқурилиши тугалланмаган объектлар ва фойдаланилмаётган ишлаб чиқариш майдонларининг мулкдорларига, ваколатли органнинг инвестиция лойиҳаси амалга оширилмаганлиги тўғрисидаги хулосаси киритилганда;\nмарказлаштирилган молиялаштириш манбалари ҳисобидан объектларни (жорий ва капитал таъмирлаш бундан мустасно) қуришни бажарувчи корхоналарга.\n2020 йилда сизда айланмадан солиқ тўлаш ҳуқуқи ёки мажбурияти мавжуд бўлса, нима қилиш керак?\nКорхона 2019 йилда қуйидаги солиқларни тўловчи бўлган тақдирда, айланмадан солиқ тўлашга ҳақлидир:\nЯСТ тўловчи, Солиқ кодексида қўшилган қиймат ва фойда солиқларини тўлашга ўтишни талаб этилмайди. 2020 йил 1 январдан айланмадан солиқ тўлашга ўтиш ҳақида ҳеч қандай ариза топширилмайди;\nҚҚС ва фойда солиғи тўловчиси, бироқ унда 2020 йилда айланмадан солиқ тўлашни танлаш ҳуқуқи юзага келган.\nСолиқ кодексига мувофиқ айланмадан солиқ тўлашга ўтиш учун юридик шахслар солиқ органига улар айланмадан солиқ тўлашга ўтадиган навбатдаги солиқ даври бошланишидан 10 кун олдин хабарнома юборадилар. Янги таҳрирдаги Солиқ кодекси 2019 йил 30 декабрда қабул қилинганлиги сабабли 20 декабрга қадар хабарнома тақдим этиш имкони бўлмаган. Шу боис истисно тариқасида айланмадан солиқ тўлашга ўтиш ҳақида хабарнома юбориш муддати 2020 йил 1 январдан 2020 йил 15 январгача узайтирилган.\n2019 йилда ихтиёрий равишда ҚҚС ва фойда солиғини тўлашга ўтган солиқ тўловчилар айланмадан солиқ тўлашга ўтишга ҳақлидир. Ўтиш шартлари қуйидагилардан иборат:\n2019 йилда ва 2020 йил 1 январдан ўтиш санасигача бўлган даврда айланма 1 млрд сўмдан ошмаслиги лозим;\nўтиш 12 ой ўтганидан кейин амалга оширилиши керак .\nЯнги ташкил этилган юридик шахслар уларни давлат рўйхатидан ўтказишда солиқ солиш тартибини танлашга ҳақлидир.\nЯкка тартибдаги тадбиркорлар (ЯТТ) солиқ даврида товарларни (хизматларни) реализация қилишдан олган даромади 100 млн сўмдан ошган бўлса, айланмадан солиқ тўлашга ўтадилар. Бунда хабарнома тақдим этилмайди. ЯТТ ҚҚС ва фойда солиғини тўлашни танлагани ҳақида хабарнома тақдим этган ҳолат истисно этилади.\n2020 йил 1 январдан сиз ҚҚС ва фойда солиғини тўлашга ўтишингиз шарт\n2019 йилда ягона солиқ тўлаган, лекин 2020 йил 1 январдан айланмадан солиқ тўлашдан маҳрум бўлган солиқ тўловчилар ҚҚС ва фойда солиғини тўловчилар ҳисобланади. Улар 2020 йил 1 февралга қадар бўлган муддатда ушбу солиқларни тўлашга ўтганлиги ҳақида солиқ органларини хабардор қилиши шарт (ҚҚС тўловчининг махсус рўйхатдан ўтиш кодини олиши керак).\nХабарнома 2020 йил 1 февралга қадар тақдим этилмаса, солиқ органлари мустақил равишда солиқ тўловчини ҚҚС ва фойда солиғини тўловчи сифатида ҳисобга қўяди.\n2019 йилда корхона ЯСТ ва ихтиёрий асосда ҚҚС тўловчиси бўлса, нима қилиши керак?\nСолиқ кодексининг янги таҳририда бир вақтнинг ўзида айланмадан солиқ ва ҚҚС тўлаш назарда тутилмаган.\nШу боис айланмадан солиқ тўловчилар қуйидагиларга ҳақлидир:\nҚҚС тўлаш ҳуқуқидан маҳрум бўлган ҳолда айланмадан солиқ тўловчи бўлиб қолишга;\nҚҚС ва фойда солиғини тўлашга ихтиёрий ўтишга.\nАйланмадан солиқ тўловчи 1 январдан ушбу солиқни тўлашдан воз кечишга ҳамда ҚҚС ва фойда солиғини тўлашга қарор қилди, у бу ҳақда 2020 йил 1 февралга қадар солиқ органини хабардор қилиши лозим.\nУшбу хабардор қилиш муддати истисно тариқасида белгиланган, чунки Солиқ кодексига мувофиқ юридик шахслар ариза топширилган ойдан кейинги ойнинг биринчи санасидан ҚҚС ва фойда солиғини тўлашга ўтишга ҳақли .\n«Наврўз» МЧЖ 2019 йил 1 январдан бошлаб ЯСТ билан бирга ихтиёрий асосда ҚҚСни ҳам тўлаган.\n2019 йил якунларига кўра унинг жами даромади 648 млн сўмни ташкил этган, яъни белгиланган миқдор 1 млрд сўмдан ошмаган. Бинобарин, мазкур корхона 2020 йил 1 январдан айланмадан солиқ ўрнига ҚҚС ва фойда солиғини тўлашга ҳақли. Бироқ корхона 2020 йилда қўшилган қиймат солиғи тўловчиси мақомини сақлаб қолишга қарор қилди. Бунинг учун «Наврўз» МЧЖ 2020 йил 1 февралга қадар солиқ органларига бир вақтнинг ўзида айланмадан солиқ тўлашни рад этиб, ҚҚС тўловчи сифатида рўйхатдан ўтишга ариза топшириши лозим. У ҚҚС билан бирга фойда солиғини ҳам тўлайди.\nСолиқ тўловчи 2020 йил 1 февралгача айланмадан солиқ тўлашни рад этиш тўғрисидаги хабарномани тақдим этмаса, у 2020 йил 1 январдан ҚҚС тўловчи бўлмайди.\nЯкка тартибдаги тадбиркор ҳам ҚҚС ва фойда солиғини тўлашга ўтишга ҳақлидир. Бунинг учун у товарларни (хизматларни) реализация қилишдан олинган даромад чекланган қийматдан – 100 млн сўмдан ошган кундан эътиборан 5 кундан кечиктирмай хабарнома тақдим этади. Белгиланган муддатларда хабарнома тақдим этилмаганда, якка тартибдаги тадбиркор айланмадан солиқ тўлайди.\nҚҚС ва фойда солиғини тўлашга ихтиёрий равишда ўтган солиқ тўловчилар, башарти қонуний асосларга эга бўлсалар, айланмадан олинадиган солиқни тўлашга камида 12 ойдан кейин қайта ўтишга ҳақлидирлар.\nҚайси ҳолатларда солиқ тўловчилар айланмадан солиқни қўллашда давом этишга ҳақли бўлмайдилар?\nСолиқ тўловчилар қуйидаги ҳолларда ҚҚС ва фойда солиғини тўлашга ўтишлари шарт:\n1. Солиқ даври давомида жами даромади 1 млрд сўмдан ошган солиқ тўловчилар, бундай ошиш рўй берган ойдан кейинги ойнинг биринчи санасидан бошлаб;\n2. Бўш турган бинолар, яшаш учун мўлжалланмаган иншоотлар ва қурилиши тугалланмаган объектлар, шунингдек фойдаланилмаётган ишлаб чиқариш майдонларининг мулкдори бўлган юридик шахслар, уларни самарасиз фойдаланаётганлиги бўйича хулоса киритилган ойдан кейинги ойнинг биринчи санасидан бошлаб;\n3. Қурилиши тугалланмаган объектлар ва фойдаланилмаётган ишлаб чиқариш майдонларининг мулкдорлари бўлган юридик шахслар, инвестицион лойиҳанинг амалга оширилмаганлиги тўғрисида хулоса беришга ваколати бўлган ваколатли органнинг хулосаси чиқарилган ойдан кейинги ойнинг биринчи санасидан эътиборан;\n4. Молиялаштиришнинг марказлаштирилган манбалари ҳисобидан объектлар қурилишини (бундан жорий ва капитал таъмирлаш мустасно) бажарувчи юридик шахслар бундай қурилишга доир шартнома расмийлаштирилган ойдан кейинги ойнинг биринчи санасидан эътиборан.\n10 январдаги янги расмий тушунтиришда Молия Вазирлиги ва ДСҚ томонидан солиқ солиш масалаларига аниқлик киритилди\nСолиқ солишнинг умумбелгиланган тартибига ўтиш учун бухгалтер нима қилиши керак?\nЛизингга берувчида ҳисоб юритиш ва солиқ солиш


ҚАРИНДОШЛИКНИ УЗМАНГ ( 1398 marta o'qilgan) Chop etish\nMirzoMuhammad 23 Yanvar 2018, 14:17:18\nҚариндошчилик алоқалари кишини жамиятда ва оилада обрўсини оширади. Ҳам маънавий, ҳам моддий бойликка эга бўлади. Одамлар орасида меҳр-оқибатнинг бардавом бўлишига сабаб бўлади. Динимиз таълимотларида силайи раҳм – қариндошчилик алоқаларини боғлашга катта эътибор берилади. Бу тўғрида кўплаб оятлар нозил бўлган, ҳадислар ривоят қилинган. Хусусан Аллоҳ таоло айтади:\n“Албатта, Аллоҳ адолатга, эзгу ишларга ва қариндошга яхшилик қилишга буюради ҳамда бузуқчилик, ёвуз ишлар ва зулмдан қайтаради. Эслатма олурсиз, деб (У) сизларга насиҳат қилур”. (Наҳл сураси. 90-оят)\nИсломда ўтган қавм ва элатлар қариндошлик риштасини дўстлик, раҳм-шафқат алоқаларини мустаҳкамлашдаги ўзаро манфаатларни амалга оширишда асосий омил сифатида кўришган. Аллоҳ таолонинг ояти каримаси ҳам шу нарсага ишора қилади:\n“Эй, одамлар! Сизларни бир жон (Одам)дан яратган ва ундан жуфти (Ҳавво)ни яратган ҳамда иккисидан кўп эркак ва аёлларни таратган Раббингиздан қўрқингиз! Шунингдек, ўрталарингиздаги ўзаро муомалада номи келтирилувчи Аллоҳдан ва қариндошлар (алоқасини узиш)дан қўрқингиз! Албатта, Аллоҳ сизларни кузатиб турувчидир”. (Нисо сураси, 1-оят)\nИмом Бухорий ва Имом Муслим ривоят қилган ҳадисда Расулуллоҳ (соллаллоҳу алайҳи васаллам) марҳамат қиладилар: “Силаи раҳм қилмаган, яъни қариндошларидан алоқани узган одам жаннатга кирмайди. Силаи раҳм доимий борди-келди эмас, балки узоқлашиб кетган қариндош ҳолидан хабар олишдир”.\nҚариндошчиликни боғлаш банданинг ризқини кенг ва умрини зиёдақилиши ҳақида Пайғамбаримиз (соллаллоҳу алайҳи васаллам) башорат бериб бундай деганлар:\nяъни: “Кимни ризқи-рўзи кенг бўлиши ва умри узоқ бўлиши хурсанд этса, бас у силаи раҳм қилсин, яъни қариндошлик ришталарини мустаҳкамласин”.\nШу билан бирга қариндошлик ришталарини узиш энг катта гуноҳлардан ва ёмон ишлардан саналади. Ислом таълимоти бундай ишлардан қатъий огоҳ этади. Чунки унинг оқибати лаънат ва гумроҳликдир. Аллоҳ таоло айтади:\nБаъзилар “Мен қариндошларимга силаи раҳм қиламан, лекин улар мендан узилиб кетадилар, қанчалик уларга яхшилик қилсам менга ёмонликни раво кўрадилар, уларга яхши муомалада бўлсам буни асло эътиборга олмайдилар”, деб қолади. Пайғамбаримиз (соллаллоҳу алайҳи васаллам) баъзи саҳобалар шундай шикоят қилишган вақтда уларни ёмонликка ёмонлик билан жавоб беришга амр қилмаганлар, балки уларга чиройли муомалада бўлишга, қариндошлик ришталарини асло узмасликка чорлаб, шундай деганлар: “Қариндошларига оқибат қилмайдиган одам қариндош эмас, балки узилиб қолган қариндошлик алоқаларини тикловчи одам қариндошдир”.\nПарпиев Шаҳобиддин Асака туман бош имом хатиби\nMirzoMuhammad 30 Aprel 2019, 12:21:23\nДинимизнинг барҳаёт таълимотлари қариндошлик ҳақ-ҳуқуқларига риоя қилишимизни алоҳида қайд қилган:\nяъни: “Эй, одамлар! Сизларни бир жон (Одам)дан яратган ва ундан жуфти (Ҳавво)ни яратган ҳамда иккисидан кўп эркак ва аёлларни таратган Раббингиздан қўрқингиз! Шунингдек, ўрталарингиздаги ўзаро муомалада номи келтирилувчи Аллоҳдан ва қариндошлар (алоқасини узиш)дан қўрқингиз! Албатта, Аллоҳ сизларни кузатиб турувчидир”. (Нисо. 1)\nЯъни: «Албатта, Аллоҳ адолатга, эҳсонга, қариндошларга яхшилик қилишга амр этадир ва фаҳшу мункар ҳамда зулмкорликдан қайтарадир. У сизларга ваъз қилур. Шоядки, эсласангиз. » (Наҳл, 90).\nҚариндошлик алоқаларини боғлаш вожиб бўлган қариндошлар ака-укалар, амаки, тоғалар, холалар, аммалар ва уларнинг фарзандларидир. Қариндошлар билан алоқани узиш тез орада жазоланишнинг, уқубатга учрашнинг асосий сабабларидан биридир. Силаи раҳмда ўнта мақталган хислат бор:\n1.Аллоҳ таолонинг розилиги бор, чунки Аллоҳ таоло шунга буюради.\n2.Мўминларга хурсандчилик етказиш бор – бу ҳақда хабар келган.\n3.Силаи раҳм билан фаришталар хурсанд бўладилар.\n4.Силаи раҳмда мусулмонларга яхши мақтов бор.\n5.Иблисга ғам етказиш бор.\n6.Силаи раҳмда умр узаяди.\n7.Ризқда барака бўлади.\n8.Марҳумлар хурсандлиги бор, чунки ота-она ва боболар ортларида қолганларнинг силаи раҳмидан мамнун бўладилар.\n9.Дўстлик кучаяди, чунки бир сабаб билан қавм-қариндошлар тўпланишиб, қувонч ёки ғамда бир-бирларига шерик бўладилар ва бу ҳол уларда дўстликнинг кучайишига сабаб бўлади;\n10.Ўлгандан кейин ҳам ажрининг кўпайиши бор. Чунки қариндошлар ортидан дуо қиладилар, ҳамма вақт яхшиликларини эслаб юрадилар.\nMirzoMuhammad 15 May 2019, 12:13:53\nУлуғ ватандошимиз имо Бухорийнинг “Адабул муфрад” китобида ушбу ҳадис бор:\nБаҳазрат ибн Ҳаким разияллоҳу анҳу отаси ва бобосидан ривоят қилди, бобоси айтди: "Расулуллоҳдан:\n«Эй, Расулаллоҳ, мен яхшилигимни кимга қилсам бўлади?" - деб сўрадим.\nМен шу саволимни уч маротаба қайтарсам ҳам, Расулуллоҳ:\nТўртинчи маротаба сўраганимда:\n"Отангга ва яқин бўлган қариндошларингга", дедилар. (зиёуз.cом кутубхонаси)\nКўринадики, ота-онадан кейинги аввалги яхшилик уларга яқин бўлган қариндошларга экан. Ана ўша қариндошларга яхшилик динимизнинг энг аввалги кўрсатмаларидан биридир. Бу мавзуда оят ва ҳадислар бисёр.\n“Албатта, Аллоҳ адолатга, эзгу ишларга ва қариндошга яхшилик қилишга буюради ҳамда бузуқчилик, ёвуз ишлар ва зулмдан қайтаради. Эслатма олурсиз, деб (У) сизларга (доимо) насиҳат қилур”.(Наҳл. 90)\n“Эй, одамлар! Сизларни бир жон (Одам)дан яратган ва ундан жуфти (Ҳавво)ни яратган ҳамда иккисидан кўп эркак ва аёлларни таратган Раббингиздан қўрқингиз! Шунингдек, ўрталарингиздаги ўзаро муомалада номи келтирилувчи Аллоҳдан ва қариндошлар (алоқасини узиш)дан қўрқингиз! Албатта, Аллоҳ сизларни кузатиб турувчидир”. (Нисо. 1)\nШу билан бирга қариндошлик ришталарини узиш энг катта гуноҳлардан ва ёмон ишлардан бўлиб, бемеҳрлик, тошбағирлик ва ҳиссиётсизлик деб билинади. Бундай кимсадан бирон бир яхшилик кутилмайди, ундан раҳм-шафқат умид қилинмайди. Зеро, ўз яқинларига яхшилик қилмаса, бегоналардан бутунлай четда бўлади. Унинг қалби ўз туғишганларига нисбатан тошбағир бўлса, улардан бошқаларга эса янада қаттиқ ва бемеҳр бўлади. Ислом таълимоти бундай ишлардан қатъий огоҳ этади. Чунки унинг оқибати лаънат ва гумроҳликдир. Аллоҳ таоло айтади:\nФақиҳ Амр ибн Шуайбдан, у эса, отасидан, бобосидан ривоят қилади:\n“Бир киши Пайғамбарнинг (с.а.в.) ҳузурларига кeлиб:\n“Мeн қариндошлар билан силаи раҳм қилдим, улар мeндан узилдилар, уларни афв этдим, мeнга зулм қилдилар, уларга яхшилик қилдим, мeнга ёмонлик қилдилар. Уларга ўзларидeк муомала қилайинми?” дeди. Айтдилар:\n“Йўқ. Унда гуноҳга шeрик бўлиб қоласан. Лeкин уларга яхшилик ва силаи раҳм қил. Ҳамиша Аллоҳдан қувват сeнга давомли бўлади, модомики сeн шу ишингда давом этсанг”. (Танбeҳул ғофилин. Ал-Фақиҳ Абу Лайс ас-Самарқандий. зиёуз.cом кутубхонаси)


13:00 / 06.12.2019 4413 pdf Ўқиш режими + -\nГолландияда яшовчи имом ҳар жума намозидан кейин ўн бир ёшли ўғли билан бирга шаҳар айланиб, «Жаннатга йўл» номли ва шу каби кичик рисолаларни тарқатиб келишар эди. Навбатдаги жумада ҳаво совиб кетади. Ёмғир аямасдан қуярди. Болача одатига биноан:\n– Ахир одамлар вафот этишса, жаҳаннамга тушишадику?..\n– Шу сафар чиқмай қўя қолайлик.\n– Агар рухсат берсангиз, мен ўзим айланиб келсам.\n– Майли, рухсат, лекин йўлларда эҳтиёт бўлиб юринг, - ота ўғлининг шаштини қайтаришни истамади.\n– Хўп бўлади. Бола одатий йўналиш бўйлаб юра бошлайди. Аксига олиб йўлда ҳеч кимни учратмайди. Совуқ ҳаммани уйга ҳайдаган. Буни унча англаб етмаган софдил бола шу алфозда икки соат кўча кезади. Уйларига олиб бориб бераман, деган фикр келди болага. Йўлда дуч келган биринчи уй қўнғироғини босди. Жавоб бўлмади. Икки-уч бор занг урди. Ҳеч ким эшикни очмади. Шунда ортга қайтмоқчи бўлди-ю, қандайдир куч уни яна шу эшикка қайтарди. Энди бола бор кучи билан эшикни тақиллата бошлади. Ва ниҳоят эшик очилиб, остонада ғам-қайғу юзига уриб кетган кампир пайдо бўлди.\n– Хўш, хизмат.\n– Салом! – бола салом берди ўз тилларида.\n– Аллоҳ сизни яхши кўрар экан. Сабаби бугун биринчи бўлиб, сиз эшигингизни очдингиз. Сизга совғам бор. Илтимос, бу рисолани охиригача ўқиб чиқсангиз.\n– Ташаккур, ҳаракат қиламан. Бола қўлидаги озгина китобларни шу тариқа тарқатиб, уйига қайтди. Кейинги жумада аёллар томонда бир онахон ўрнидан туриб:\n– Ижозат берсаларинг мен ўз нажоткоримга кўпчилик олдида миннатдорчилик билдирсам, – деб қолди.\n– Бемалол, – деб унга сўз берди имом.\n– Мен бу жойга биринчи бор келишим. Бундан бир неча кун олдин умр йўлдошим вафот этган. Мен бутунлай ёлғиз қолдим. Бирор бир ҳамдардлашадиган инсон тополмадим. Дунё кўзимга қоронғи кўриниб кетди. Кундан кунга руҳан эзилиб борардим. Охири жонимга суиқасд қилишга қарор қилдим. Арқонни шифтга боғлаб, курси устига чиқдим. Шунда эшик қўнғироғи чалиниб қолди. Парво қилмай бўйнимга сиртмоқ тортдим. Қўнғироқ яна чалинди. Мен эса эшикка бормай шум ният ижроси билан банд эдим. Учинчи қўнғироқдан кейин кимдир эшикни бор кучи билан ура бошлади. Ҳаёт билан видолашиш учун оёғим остидаги курсини тепиб юбориш қолганди. Эшик эса ҳамон тақилларди. Шу ёмғирда ким келиши мумкин, деб ўйлаб, арқонни бўйнимдан олиб, пастга тушдим. Эшикни очсам, бир малакнамо болача остонада турарди. У менга: «Аллоҳ сизни яхши кўради», деб манави рисолани тортиқ қилди. Мен китобни олиб варақлай бошладим. Китоб мени ўзига ром этди. Қандай қилиб унинг ичига кириб кетганимни билмай қолдим. Бир ўтиришда китобни ўқиб чиқдим. Мен қайта туғилгандек эдим. Михланган жойимдан туриб, арқонни ечиб, ахлатга ташладим. Чунки у энди менга керак эмасди. Курсини жойига олиб бориб қўйдим. Китоб ғилофида бу ернинг унвони бор экан. Шунинг учун тўғри ёнларингга келдим. Аёл сўзини тугатар экан имом ўрнидан туриб ҳамманинг кўз ўнгида ўғлини бағрига босиб, манглайидан ўпди. Масжидда такбир садолари янгради. Аёллар томондан йиғи товушлари эшитилди.\nAbduvahhob 20:07 / 17.03.2020\nКитоб нажот калити Масжидларимиз тезроқ очилсин Болаларни ҳам жума намозларига эркин чиқишларини Оллоҳ насиб қилсин\nМуродбек 13:18 / 08.01.2020\nМакола яхши маноли экан узимни бошкача хис килдим\nГул 23:06 / 22.12.2019\nАссалому алейкум. Ўқиб кўзларимга ёш келди. ИншаАллах мени фарзандларим хам шундай солихлардан бўлишсин.\nМасжидга пиёз, саримсоқ пиёз еб келмаслик\n10:08 / 06.12.2019 1228\n15:40 / 06.12.2019 3354\n3900 21:36 / 08.01.2019\n2170 07:00 / 08.01.2019\n620 08:06 / 24.07.2020\n2264 16:30 / 26.04.2019


Ироқни қуролсизлантириш масаласи\nБирлашган Миллатлар Ташкилотига аъзо давлатларнинг деярли аксарияти Ироқ буҳронини тинч йўл билан ҳал қилиш ташаббусига ҳамовоз бўлиб, БМТ Хавфсизлик Кенгашини ушбу ташаббусни таъқиқламасликка чақирдилар.\nСешанба куни Хавфсизлик Кенгашида икки кунлик баҳс-мунозаралар бошлаган 27 давлатнинг БМТдаги элчиларидан кўпчилиги инспекторлар Ироқда ўз текширув ишларини давом эттиришларини қўллаб-қувбатладилар.\nЙиғилишнинг биринчи кунида маъруза қилганларнинг аксарияти Кенгашнинг доимий аъзолари Франция, Россия ва Хитой инспекторлар бошлиқларининг ўтган жума кунги учрашувида олға сурган мулоҳазаларига қўшилдилар.\nУларнинг айтишларича, инспекторлар Ироқнинг ядровий, биологик, кимëвий ва ракета дастурлари бўйича текширув ишларини кучайтирган бир пайтда ҳарбий чора кўриш масаласини муҳокама қилиш ўринсиз иш бўлади.\nКўпчилик элчилар, "Инспекторларга текширув ишларида янада кўпроқ ваколат бериш керак", деган Франция таклифига қўшилади. Жумладан, Жанубий Африканинг БМТдаги элчиси Думисани Кумало [Dumisani Kumalo] текширув жараëни самарали бўлаëтганига ишора қилади: "Инспекторлар бошлиқлари томонидан Хавфсизлик Кенгашига тақдим этилган маълумотларнинг биронтаси ҳам текширув жараëнини бекор қилиб, зудлик билан ҳарбий чора кўришга ўтиш керак, деган маънони англатмайди".\nКумалонинг баëн этишича, бир гуруҳ Жанубий Африкалик мутахассислар Ироққа қуролсизланиш масаласини ҳал қилишда ëрдам беришга киришган. Жанубий Африка эса, бундан ўн йилларча олдин ўзининг ядровий қуроллар дастурини бекор қилган эди.\nКумалодан кейин сўзга чиққан Ироқнинг бир қатор қўшнилари Бағдод ҳукумати сиëсатини танқид остига олиш билан бирга эҳтимолий уруш ҳақида ўз ташвишларини ҳам билдирдилар.\nЭроннинг БМТдаги элчиси Жавод Зариф Ироқнинг ҳад-ҳаракатларини ҳам, АҚШ сиëсатини ҳам қаттиқ танқид қилди. Унга кўра,\n1980 йилларда Эрон-Ироқ урушида эронликларга қарши Ироқ ишлатган кимëвий қуролларидан одамлар ҳали ҳам азоб тортмоқдалар. Жавод Зарифнининг айтишича, Эрон Ироқнинг қуролсизланиши тўғрисида чуқур ташвишланиш билдиради.\n"Биз инспекциялар эмас, балки қуролсизланиш тўғрисидаги 1441 рақамли резолюцияни қабул қиламиз. Инспекторлар бошлиқлари текширув ишларини давом эттиришга интилаëтганини ҳам тушуниб етамиз. Аммо ҳарбий чора кўришга ҳеч қандай ўрин йўқ".\nЙиғилишда нутқ сўзлаган Ироқнинг БМТдаги элчиси Муҳаммад ал Дурий эса, унинг мамлакати ҳеч қандай оммавий қирғин қуролларга эга эмаслигини таъкидлади. Айни пайтда у АҚШ ва Британиянинг Саддам Ҳусайн ҳукуматига қарши урушга киришини танқид қилди.\nАҚШ президенти Жорж Бушнинг [George Bush] билдиришича, Ироққа қарши куч ишлатиш масаласида Вашингтон позицияси маълум, бироқ, Хавфсизлик Кенгаши уни ҳимоя қилиши керак.\n"Иккинчи резолюция фойдадан холи эмас, аммо иккинчи резолюцияга бизнинг заруратимиз йўқ. Саддам ҳаттоки биринчи резолюцияни инобатга олмагани аниқ. Умуман олганда у БМТ Хавфсизлик Кенгашининг 1441 рақамли резолюциясига амал қилмади. Биз ўзимизнинг дўстларимиз ва иттифоқчиларимиз билан бирга ишлаймиз. Қани иккинчи резолюцияни қўлга киритишга муваффақ бўламизми? Биз ҳозир худди шу борада ишлаяпмиз".\nСешанба куни Вашингтонда нутқ сўзлаган президент Буш Ироқ раҳбари Саддам Ҳусайн хусусида тўхталиб, уни тинчликка таҳдид солувчи шахс, дея таърифлади.\n"Дунëда айрим кишилар Саддам Ҳусайнга тинчликка таҳдид солувчи шахс сифатида назар ташламайдилар. Мен улар билан асло келишолмайман.Саддам ўз халқини заҳарлади. У оммавий қирғин қуролларини қўлга киритди. Саддам БМТ қарорларига ҳурматсизлик қилди. У террористлар билан алоқа ўрнатиб туради. Саддам Ҳусайн Амрикага таҳдид солади ва биз у билан ҳисоб-китоб қиламиз",- дея баëн этди АҚШ президенти Жорж Буш.


01 октябр 2020, Тошкент вақти: 22:55\nСобиқ Туркуазнинг 2001 йил 13 июл кунги кўриниши.\nТошкент марказидаги Туркуаз савдо маркази (собиқ ГУМ) таъмирланиб¸ пойтахтлик тадбиркорлар орасида “тақсимланган”.\nБу ҳақда маълум қилган “Тошкент оқшоми” газетасига кўра¸ савдо марказининг биринчи қавати озиқ-овқат моллари учун ажратилган. Иккинчи қаватда кийим кечак¸ учинчи қаватда эса электр жиҳозлари сотилиши керак¸ деган фармойиш берилган.\nТуркуаз савдо марказини “тақсимлаш” ишларини Тошкент шаҳар ҳокимияти Савдо¸ маиший хизмат ва халқ истеъмоли молларини ишлаб чиқариш департаменти амалга оширмоқда.\nТошкент шаҳар ҳокимияти нашри бўлган Тошкент оқшоми газетасига кўра¸ собиқ Туркуаз биносининг 4 ва 5 қаватларида ҳозир тикувчилик цехлари иш бошлаган. Бу цехларда 350 кишининг ойига 7000 долларлик маҳсулот ишлаб чиқаргани ҳам айни мақолада тилга олинади.\nБундан олдин миллионлаган долларда савдо айланмаси қилган Туркуаз (“Чорсу савдо маркази”) 40 га яқин қонунбузарлиикда айбланиб ëпиб қўйилган эди.\nҚора ниқоблилар ҳужуми\nЎзбекистон Давлат божхона қўмитаси маълумотига кўра¸ Туркуаз тафтиш қилиниб 5 млрд сўмлик моллар мусодара қилинган.\nБожхона ахборотномасида Туркуазанинг қанақа қилиб босилгани тафсилотлари айтилмайди.\nВоқеа гувоҳларига кўра¸ собиқ ГУМ биносини қора маска кийганлар мўр-малахдай босишган. Улар орқасидан эса махсус автобусда муфаттишлар гуруҳи ва Ўзбекистон телеканали ходимлари келган.\nТафтишни Божхона ва Солиқ қўмитаси¸ Ўзстандарт агентлиги¸ Ўзбекистон Ички ишлар вазирлиги махсус отряди билан бирга 2 март куни ўтказган эди¸ дейди бу тафтишда қатнашган монополияга қарши қўмита мулозими.\nЎз исми айтилмаслиги шарти билан Озодликка гапирган қўмита мулозимига кўра¸ тафтишга ҳозирлик 28 феврал куни бошланган.\n-Бу тафтиш бир ҳафтача давом этди. 6 март куни Туркуаз биносининг 5 қаватидаги Туркия фуқароси Эмро Қозонўғлига оид тикув цехи текширилиб 80 миллион сўмлик кийим кечак мусодара қилинди.\nТекширув мобайнида Туркуаз биносида махсус номоз ўқийдиган хоналар борлиги аниқланиб суратга олинди¸ дейди мулозим.\n“Кўрнамаклар” Ўз ТВда\nТафтишдан сўнг Ўзбекистон телеканалида намойиш қилинган филм Ўзбекистонга келган турк ишбилармонларини “туз ичиб тузликка тупурган кўрнамаклар” деб атади. Филмда¸ Туркуаз биносида ходимларнинг диний тарғибот олиб боргани¸ миллатчилик ғояларини тарғиб қилгани ва ширкат бошқарувчилари жамоа номозларида имомлик қилганини айтилади.\nАйни филмда турк ишбилармонларининг маҳаллий фоҳишалар билан жинсий алоқа қилгани ҳам танқид қилинади.\nТуркуаз ëнғин хавфсизлигига риоя қилмаганлик¸ санитария меъëрларини бузганлик¸ ўзи ишлаб чиқараëтган маҳсулотларда давлат стандартларидан чекинганликда ҳам айбланди.\nТафтиш ниқобидаги талончилик\nЎзбекистонга турк сармояларини биринчилардан бўлиб киргизган Туркиядаги молиявий гуруҳ вакили Исмойил Чингиз бу ҳолатни қароқчилик йўли билан сармоядорларни талаш¸ деб баҳолади.\n- Бировнинг молини олиб қўйиш Ўзбекистон қонунларида ҳам¸ халқаро қонунларда ҳам мумкин эмас. Мен суд қарорига кўра конфискацияни айтмаяпман. Айнан талончилик ҳақида гапиряпман. Ўзбекистон махсус кучларининг талончилик билан шуғуллангани аниқ факт. Йўлига улар бир қисм мол-мулкни суд ҳукмига кўра мусодара қилишади¸ холос¸ дейди Ўзбекистонда оғзи куйган турк тадбиркорларидан бири.\nКейинги беш ой ичида Ўзбекистондаги туркларга оид ўнлар ширкатлар ëпилди. Шахар марказидаги кўчадан Мустафо Ота Турк номи олиб ташланди. Айни пайтда Исмойил Чингиз бу воқеаларни туркларга қарши маърака эмаслигини урғулайди:\n- Очкўз мулозимлар Тошкентдаги турк ширкатлари қўлида тўпланган мол-мулкни ўзаро бўлишиб олишмоқчи. Бу ерда бошқа нарса кўрмаяпман¸ дейди Чингиз.\nСоғин сигирлар алмашмоқда...\n"Ширкатлар ëпилгунига қадар турк сармоядорлари шаҳар прокуратураси¸ МХХ ва ҳокимият мулозимлари учун елини катта соғин сигирлар эди."\nБу гапни Озодликка гапирган турк тадбиркори Ражаббой Ширин ўзининг Ўзбекистонда 17 йил тадбиркорлик қилиб чиқарган хулосаси шу бўлганинини айтади.\n- Биз ҳам 17 йилдан кўп яшаганмиз, кўрганмиз. Пул берсангиз, яхши. Пул бермасангиз, сиз фатҳуллоҳчи, сиз толибонсиз. Пора бермаган борми Ўзбекистонда? Ҳар йил шунча пул сўраяпти, уни берасан, буни берасан. Пулинг келмади, штраф. Мана шунча берсанг, штрафни йўқ қиламиз. Ҳаммасининг ҳикояси бор. Озгина текширса, ҳақиқатни топади. Пора топиб бермаган тадбиркорлар мулозимлар ғазабига дучор бўлишади, дейди тадбиркор.\nТуркларга қарши ғазаб дарахтининг илдизлари\nМустафо Ота Турк номини Тошкент марказидаги кўчадан юлиб солган туркларга қарши ғазаб илдизларининг рус мафкурасига асосланган совет тарғиботи даврига бориб тақалиши айтилади.\nЎзбекистон мустақиллигининг илк кунларида мамлакатга Туркияда ишлаб чиқарилган қандолат маҳсулотлари мамлакатга кириб келди. Бу қандолатлар сифатсиз¸ масалан “Ҳулкар” печенъеси оловда ëнади¸ деб ëзди ўшанда журналист Назрилло Охунжонов.\nОхунжонов айтган гап сал ўтмай Ўзбекистон президенти тилидан ҳам янгради. Каримов турк печенъесини танқид қилиш билан биргаликда уни ишлаб чиқарган мамлакатнинг Муҳаммад Солиҳга бошпана берганини ҳам қистириб ўтди. Бир кун олдин “абадий дўст” деганимиз Туркия душман бўлмаса ҳам¸ “душман”га жой берган мамлакатга айланди.\nКаримов гапидан сўнг ЎзТВ шарҳловчиси Бобур Алихонов Туркиянинг иқтисодий –ижтимоий муаммолари ҳақида туркум эшиттиришлар тайëрлади.\n“Ўзбек-турк қардошлиги” деб айтилган муносабатлар қумдан бўлган уй каби тўзонга айлана бошлади. “Замон-Ўзбекистон “ газетаси ëпилди. Туркия телеканалининг Ўзбекистонга трансляцияси тўхтатилди. Ўзбек-турк лицейлари бирин-кетин тугатилди. Тошкент марказидаги “Демир” савдо маркази ëпилди.....\nАммо бошланишда Ўзбекистон президентиниг Туркияга севги изҳори оташин эди. Ҳатто Каримов мустақиллик майдонидаги муҳташам Ленин музейи биносини Туркиянинг Ўзбекистондаги элчихонаси учун бериш керак¸ деган таклифни илгари сурган эди. Туркия раҳбари Сулаймон Демирални "оғам" деб атади. Аммо бу севгининг умри қисқа бўлди.\nКўр ҳассасини неча марта олдиради?\n-Ўнлаб турк ишбилармонлари Ўзбекистонда бор-йўғидан ажралиб Туркияга қайтиб келаëтган бир даврда яна ўнлаб турк тадбиркорлари тужжорлик қиламан¸ деб Тошкентга бормоқда.\nБу гапларни ошиғич дард билан айтаëтган Исмойил Чингиз назарида¸ расмий Анқаранинг сассизлиги¸ турк матбуотининг Ўзбекистондаги сармоя муҳити ҳақида таҳлил ëзмагани боис туркиялик ишбилармонларда янглиш тасаввур пайдо бўлган.\n-Ўзбек ҳукумати меҳмонҳоналарида ўзбек мулозимлари қўлидан ош еб ўтирган турк дипломатлари воқеаларни кўриб кўрмаганликка олмоқда. Улар фақат томошабин бўлиб ўтиришибди. Қарангки¸ бугун бошига иш тушган турк тижоратчилари ҳам кеча томошабин эдилар. Томоша эса бугун бошлангани йўқ ва эртага ҳам тугамайди¸ дейди Исмойил Чингиз.


«ЛОКОМОТИВ» РАҚИБИ АНИҚ - Ўзбекистон овози газетаси\n«ЛОКОМОТИВ» РАҚИБИ АНИҚ\nКуни кеча Куала-Лумпур (Малайзия)да футбол бўйича Осиё чемпионлар лигаси 1/4 финал босқичига қуръа ташланди.\nМазкур нуфузли мусобақада юртимиз шарафини ҳимоя қилаётган Тошкентнинг «Локомотив» жамоаси Бирлашган Араб Амирликларининг «Ал-Айн» футболчилари билан куч синашади. Чорак финалнинг дастлабки учрашувини ҳамюртларимиз 23 август куни меҳмонда ўтказишади. Жавоб ўйини эса 13 сентябрда Тошкентда бўлиб ўтади.\nМаълумот ўрнида шуни алоҳида таъкидлаш керакки, «Ал-Айн» жамоаси бу йилги мавсумда Осиё чемпионлар лигасининг «D» гуруҳида Қаршининг «Насаф» футболчилари билан куч синашган эди. Қаршида кечган баҳсда (1:1) дуранг қайд этган «Ал-Айн» ўз майдонида 2:0 ҳисобида ғолиб чиққанди.\nЧорак финалнинг барча жуфтликлари билан танишинг: «Ал-Айн» (Бирлашган Араб Амирликлари) — «Локомотив» (Ўзбекистон), «Ал-Жаиш» (Қатар) — «Ан-Наср» (Бирлашган Араб Амирликлари), «Шандонг Луненг» (Хитой) — «Сеул» (Жанубий Корея), «Чонбук Моторс» (Жанубий Корея) — «Шанхай SIPG» (Хитой).


Қотил қизнинг қонли қасоси – Telegraph\nҲуқуқ олами канали @huquq_olami November 04, 2019\nҚадимдан аждодларимиз бола тарбиясига жуда катта эътибор берганлар, айниқса, қиз бола тарбияси ва камолоти ҳақида кўпроқ қайғурганлар. Зеро, нозик хилқатнинг нозик тарбиясида хатога йўл қўйилса, оқибати хунук бўлиши мумкин.\n– Қаерда юрган бўлса Анваринг? – Омонулла ака (исм-фамилиялар ўзгартирилган) кечқурун дастурхон бошида хотинига зарда қилди. – Суриштирмаган жойимиз қолмади.\n– Ўзи келиб қолар, – деди хотини Шодмоной опа. Сўнг келинига буюрди:\n– Келин, гараждан битта стул олиб келинг…\n– Анваржоннинг машинаси шу ерда-ку?.. – гараж томондан Зубайда келиннинг баланд овози эшитилди. Омонулла ака гараж томон югурди. Қолганлар ҳам унга эргашди. Гараж ҳовли томонидан ойнали эшик ва дераза билан тўсилган эди. Ойнадан ичкаридаги “Nexia” кўринди. Омонулла ака эшикни тортди. Бироқ у ичкаридан қулфлоғлиқ эди. Ҳовлиққанча гараж дарвозасига айланиб борди. Дарвоза ҳам ичкаридан тамбаланган экан. Омонулла ака аввал роса тақиллатди, жавоб бўлмагач, дарвоза остидан бармоқларини тиқиб илгакни кўтарди. Ичкарига киришганида… машинанинг тўрт эшиги ҳам ланг очиқ, Анварнинг гавдаси боши пастга осилганча орқа ўриндиқда турар, ерда қон ҳалқоб бўлиб қотганди. Унинг ёнида эса қандайдир қиз устибоши қонга беланиб, ҳушсиз ётарди. Омонулла ака даҳшатдан қотиб қолган бўлса-да, қизнинг кўзлари бир зум очилиб юмилганини сезди.\nШодмоной опа саросима ичида қичқириб юборди. Сўнг қизни кўриб “Вой ўлмасам, Муборак-ку…” деб чинқирди.\nБир зумда гаражда хонадон соҳибларининг яқинлари ва шовқин-сурондан хавотирга тушган қўшнилар тўпланишди. Шодмоной опанинг фарёди барчани зир титратди…\nАнвар Муборак билан танишганида у мактабнинг 8-синфида ўқир эди. Романтикага ўч бўладиган ёшдаги қизнинг кўнглини олиш ундан анча катта, келишган йигитга унча қийинчилик туғдирмади. Йигит севишини айтганида Муборакнинг кўзлари ҳам қувончдан чақнаб кетди ва инон-ихтиёрини унга топширганини билмай қолди…\nМуносабатлар чуқурлашди. Ҳали мактаб партасида ўтирган Муборакка ўз хотинидай муомала қиладиган Анвар уни тергагани тергаган эди. Муборак ҳам уни ҳаммадан қизғанарди.\nҚиз тўққизинчи синфни битирганидан сўнг Анвар унга уйланмоқчи эканини онасига айтди. Шифохонада даволанаётган Муборакни кўриб қайтган Шодмоной опага бу таклиф ёқмади. “Ҳали ёш бола-ку…” деб қўя қолди.\nАнвар аввал иккиланди. Сўнг уйидагиларнинг янги таклифига –Тошкентдаги қариндошларининг қизи Фаридага уйланишга рози бўлди. Бундан хабар топган Муборак роса тўполон кўтарди. Анвар муносабатларидан хабардор бўлган қизнинг онасига қўнғироқ қилиб, “Қизингиздан эҳтиёт бўлиб туринг, ўзини бир нарса қилиб қўймасин” деб тайинлади. Муборак эса жазава ичида йигитга “ҳамма нарсани бузвораман, ишонинг, менга ҳам, бошқага ҳам уйланмайсиз, гапимга жавоб бераман”, “…мен сизга яна айтаман, ҳеч нарса бўлмайди, ишонинг, бўлган куни сиз йўқ бўласиз, қўлимдан келади, жавоб!” деган смс-хабарлар юбориб, ўз шартларига кўнмаган тақдирда уни ўлдиришини очиқдан-очиқ баён қилди.\nАнвар бир оғайнисидан маслаҳат сўраб Муборакни учрашувга чақиртирди. Муборак телефон рақамини алмаштирган Анварнинг янги рақамини олиш баҳонасида у билан учрашди. Аммо у Анварнинг рақамини бермади. Анвар эса шу баҳонада Муборакни бошқалар билан учрашиб юрганликда айблаб, жанжаллашди.\nАвгуст ойи эди ўшанда. Соат ўнларда Анварнинг машинасида у яшайдиган уйга келишди. Гараждаги машина ичида дастлаб одатга айланган “висол онлари”, сўнг даҳанаки жанг давом этди.\n– Мен Фаридага уйланаман, сен ҳам бирортасига тегарсан, – деди Анвар.\n– Шу аҳволда-я? – Муборакнинг тепа сочи тикка бўлди.\n– Нима қипти? – илжайди Анвар. – Дўхтирга борасан, пулини берсанг, бир зумда операция қилиб, бокира қилиб қўяди…\n– Бормайман ҳеч қандай дўхтирга, – деди Муборак жаҳл билан.\nЖанжал яна давом этди. Анвар қизга тарсаки туширди. Қиз эса уни тепиб, тирнаб ташлади. Сўнг орқа ўриндиқда ўзига тескари қараб, чўккалаб ўтирган йигитни елкасидан кучининг борича итариб юборди. Анвар машина эшигига юзи билан урилиб, ҳушини йўқотди. Жазавага тушган Муборак унинг сочидан тортиб, бошини машина эшиги остидаги кузовга тинимсиз ура бошлади. Юзи моматалоқ бўлиб кетган Анварнинг бурнидан тирқираб қон оқса ҳам қиз тўхтай демасди.\nОхири Анвар тинчиб қолди. Муборак унинг тинимсиз жиринглаётган телефонига жавоб беришни хаёлига ҳам келтирмади. Аксинча, йигитнинг ўлимини кутиб ўтирди.\nАнварнинг танасини ушлаб кўриб, ўлганига ишонч ҳосил қилгач, ўзича қотиллик сценарийсини саҳналаштира бошлади. Ўзини Анварнинг ҳаракатларидан жабрланган қиз сифатида ҳамда уни кимдир қасддан ўлдириб кетгандек кўрсатиш учун йигитнинг бурнидан оққан қонни эгнидаги кўйлагининг олдига суртди. Жасаднинг боши осилиб турган машина эшиги остига гўё ҳушидан кетган каби ётиб олди…\nЖиноят ишлари бўйича Деҳқонобод тумани судининг Ғузор туманида бўлиб ўтган суд мажлисида мазкур қотиллик тафсилотларига ойдинлик киритилди. Мажлисда ҳозир бўлганлар ҳали ўн олтига ҳам кирмаган муштдеккина қизнинг қотил эканига ишонгилари келмаган бўлса ажаб эмас…\nМаълум бўлишича, 2003 йилда туғилган Муборак Анорбоева мактабнинг 9-синфини тамомлаган. Ғузор туманида яшаган.\nСуд мажлисида Муборак айбига иқрор бўлмасдан, Анвар уни зўрлаганини, беҳаё суратларини ижтимоий тармоқда тарқатиб юбориш билан таҳдид қилганини, шу сабабли уришиб кетишганини, йигит унинг бошини машина эшигига урганидан кейин ҳушини йўқотганини, қотил ким эканини билмаслигини маълум қилди.\nБироқ судда тингланган гувоҳлар, экспертиза хулосалари ҳамда тўпланган бошқа бир қатор далиллар орқали ўзини маъсума қилиб кўрсатаётган қиз Анварнинг қотили экани ўз исботини топди.\nСуд ҳукмига кўра Муборак Анорбоевага 8 йилга озодликдан маҳрум қилиш жазоси тайинланди.\n…Қизлар таърифида қанчадан-қанча шоҳ байтлар айтилмаган. Шоирнинг “Қаро қошинг, қалам қошинг, қийиқ қайрилма қошинг қиз…” деган гўзал сатрларини ўқиган бўлсангиз керак. Бир ўйлаб кўринг-а, бу сатрлар ёнига “қотил қизнинг қонли қасоси” деган даҳшатли жумлани қўйиб бўладими?\nБу жиноятнинг туб илдизи нимада деб ўйлайсиз? Бизнингча, энг аввало лоқайдликда. Оиладаги тарбиянинг издан чиқиши мана шундай даҳшатли оқибатга олиб келди. Анвар айни навқирон ёшида жувонмарг бўлмаслиги ҳам мумкин эди… Ўн беш ёшида қотил деган ном олган Муборак ҳам келинлик либосини кийиб, бахтли бўлиши мумкин эди… Уларнинг ота-оналари ҳам бошлари эгилмасдан, орзу-ҳаваслари рўёбини кўришлари мумкин эди…\nЛазиз Ҳамроев, Деҳқонобод тумани прокурори\nМанба: Ҳуқуқ газетаси


*Япония пойтахт Токиода радиация аломатлари топилиши ортидан текширув ишлари бошланган. Расмийлар қарийб ишонч билан буни Фукушима ядро станциясидаги инқирозига боғлиқ эмаслигини айтишмоқда. Радиация манбаи Токиода жойлашган турар-жойлардан бири ертўласидаги ёғоч қути ичида қолган эски идишлар бўлиб чиқмоқда.\n*Олмониядаги иқтисодчилар евроҳудудидаги қарз инқирози иқтисодий ўсишни келаси бир неча ой ичида кескин сустлашишига сабаб бўлишини башорат қилишган. Уларга кўра, келаси йил иқтисодий ўсиш 0,8 фоизгинани ташкил қилиши мумкин. Олти ой муқаддам улар иқтисодий ўсиш 2% бўлишини тахмин қилишганди.\n*Австралия ҳукумати Малайзия каби мамлакатлар билан бошпана сўровчиларни алмашиш режасидан воз кечган. Режага биноан Австралия 4 йил мобайнида 800 бошпана сўровчини Малайзияга жўнатиши ва эвазига 4, 000 қочқинни қабул қилиб олиши лозим бўлган. Аммо, бу катта баҳсу мунозараларга сабаб бўлган ва етарлича сиёсий дастак ололмаган. Мухолифат муҳожирлик борасидаги қонунга ўзгаришларни қўллаб-қувватламаган.\n*Покистон расмийларига кўра, Американинг учувчисиз учоқлари отган ракета "Ҳаққоний" тармоғи қўмондонларидан бирини ҳалок қилган. Расмийларнинг айтишларича, учувчисиз учоқлар ҳужумида жами 6 жангари ўлдирилган. Ҳужумда Афғонистон билан чегара яқинидаги Шимолий Вазиристон минтақасида жойлашган Мироншоҳ шаҳарчасидаги иншоот нишонга олинган. Шимолий ва Жанубий Вазиристон мунтазам равишда дрон ҳужумларига тутилади.\n*Афғонистонда АҚШ ҳарбий вертолёти ҳалокатига оид расмий баёнотда Толибон уни қапқонга туширгани борасидаги даъволар рад этилади. Ўтган августда юз берган ҳалокат қирққа яқин инсоннинг умрига зомин бўлганди. Ҳисоботга кўра, жангарилар Танги водийсидаги амалиёт бошланганидан сўнг хабар топганлар. Ўшанда Чинук русумли вертолёт елкага қўйиб отиладиган ракета воситада уриб туширилган. Бу Толибонга қарши уруш бошланганидан бери бир ҳодисада шу қадар катта сондаги АҚШ кучларининг бой берилиши бўлган.\n*Хитойлик диссидент рассом Ai Weiwei санъат оламидаги энг қудратли санъаткор инсон дея топилган. Би-би-сига гапирган Ai Weiwei ўзини қудратли эмас, ожиз ҳис қилаётгани, бироқ ҳар қандай санъаткорга сўз эркинлигини ҳимоя қилиш маъсулияти юклатилганини айтган.\n*Ҳимолай тоғлари шарқида жойлашган Бутан давлатида 31 ёшли қирол Жигме Кхесар Намгьял Вангчук уйланган. Тўй буддойилар русумларига мувофиқ ўтган. Русумга биноан қирол тахтидан тушиб 21 ёшли Жетсун Деманинг бошига ипак тож кийгизган. Шундан сўнг, қирол рафиқасини янги қиролича сифатида етаклаб тахтиравонга олиб келган. Ўзи талаба бўлган Жетсун Дема оддий оиланинг фарзанди экани айтилади.


24 Июнь 16:19\nNUR-SULTAN. Kazinform – Нур-Султанда коронавирусга қарши эмланишни хоҳловчилар сони кескин ошди. Шаҳар жамоат соғлиғини сақлаш бошқармаси хабарига кўра, ўтган ҳафтага нисбатан вакцина олишни хоҳловчилар сони 2 баробардан кўп (кунига) кўпайган, деб хабар беради Kazinform шаҳар ҳокимияти Instagram саҳифасига ҳавола қилиб.\nЎзбек-Хитой вакцинаси Ўзбекистонда ишлаб чиқарилиши мумкин Европа Иттифоқида 12-17 ёшдаги болалар учун иккинчи COVID-19га қарши вакцинаси қабул қилинди Вирусолог олим: Ҳатто илгари КВИга чалинганларни ҳам эмлаш керак\nМутахассисларнинг таъкидлашича, шаҳар аҳолисининг кўп қисми хабардорликни намоён қила бошладилар, шу жумладан «Дельта» штаммининг пайдо бўлишидан кейин соғлиғига масъулиятли муносабатда бўлишмоқда.\n«24 июн ҳолатига кўра 190 минг 500 дан ортиқ фуқаро биринчи доза билан эмланди. Аҳоли ўз соғлиғи ва бошқаларнинг соғлиғига маъсулият билан қарамоқда. Биз буни фуқаролар коронавирус инфекциясининг янги тури «Дельта« штаммининг хавфини тўлиқ англай бошлагани билан боғлаймиз», - дейилади бўлимда.\nЭслатиб ўтамиз, эртага эмланувчилар ўртасида катта ютуқ қўйилган акция бошланади. Пойтахт ҳокими Алтай Кўлгинов икки хонали квартиранинг қўйилганлигини эълон қилди (хусусий маблағларни жалб қилиш йўли билан). Унда жорий йилнинг 25 июнидан 31 августигача вакцинанинг биринчи компонентини олган 18 ёшдан катта фуқаролар иштирок этишлари мумкин. Ушбу тадбирга шаҳарнинг барча эмлаш пунктлари, ҳам тиббиёт муассасалари, ҳам савдо-кўнгилочар марказлари / ТДлар уланган. Одил рақобат ва эмланганлар сонини қамраб олиш учун (белгиланган муддат давомида) шаҳарнинг ИТ-ҳамжамияти жалб қилинади.\nБундан ташқари, шаҳарнинг йирик савдо марказларида бошқа қимматбаҳо буюмлар ютуғи ҳам ўйнатилмоқда.


2021 йилда қанча ўзбекистонлик Россия фуқаролигини олгани маълум қилинди — Sof.uz\n2021 йилда қанча ўзбекистонлик Россия фуқаролигини олгани маълум қилинди\n10.04 09:29 240 Жаҳон\n2021 йилда жами 735,4 минг хорижлик Россия фуқаролигини олган. Улар орасида Тожикистон, Қозоғистон ва Ўзбекистон вакиллари кўпчиликни ташкил этади. Бу ҳақда FinExpertiza таҳлил маркази ҳисоботида сўз боради.\n2021 йилда Россия ваколатли идоралари асосан Украинанинг айирмачилик кайфиятидаги Донецк ва Луганск халқ республикалари аҳолисига (376 минг киши) фуқаролик тақдим этган. Умуман, 2019 йилдан буён расмий Москва бир миллиондан зиёд донбассликларга соддалаштирилган тартибда фуқаролик берган.\nЎтган йили рус паспортини олганлар рўйхатида иккинчи ўринда Тожикистон (103,7 минг) қайд этилган. Кейинги ўринларни Қозоғистон (49,9 минг), Арманистон (46,9 минг), Ўзбекистон (31,9 минг), Озарбайжон (30,8 минг), Беларусь (24,5 минг), Молдова (23,7 минг) ва Қирғизистон (19,2 минг) вакиллари банд этган.\nТожикистон Россия фуқаролигини олишда 2020 йилда ҳам Марказий Осиё бўйича етакчи бўлган. Бунинг боиси шуки, Тожикистон МДҲда Россия билан қўшфуқаролик борасида битим имзолаган ягона мамлакат саналади.\nҒарб мамлакатларидан Россия фуқаролигини олганлар кўп эмас: Германия (481), АҚШ (388), Италия (226), Греция (183), Франция (167), Буюк Британия (99).\nТаҳлилчиларга кўра, Украинага босқин ортидан Россияга нисбатан жорий этилган мислсиз молиявий-иқтисодий санкциялар 2022 йилги фуқаролик олиш кўрсаткичига ҳам сезиларли таъсир кўрсатади.


InfinBank — «Invest Finance Bank» акциядорлик тижорат банки акциядорлари диққатига! (18.10.2017)\n1. «Invest Finance Bank» акциядорлик тижорат банки Кенгаш аъзосининг ваколатларини муддатидан илгари тугатиш;\n2. «Invest Finance Bank» акциядорлик тижорат банки Кенгаш аъзосини сайлаш;\n3. «Invest Finance Bank» акциядорлик тижорат банки ташкилий тузилмасини тасдиқлаш;\n4. «Invest Finance Bank» акциядорлик тижорат банк уставига ўзгартириш киритиш;\n5. «Invest Finance Bank» акциядорлик тижорат банк акциядорлари тўғрисидаги низомга ўзгартириш киритиш;\n6. «Invest Finance Bank» акциядорлик тижорат банк Кенгаши тўғрисидаги низомга ўзгартириш киритиш;\n7. «Invest Finance Bank» акциядорлик тижорат банк Бошқаруви тўғрисидаги низомига ўзгартириш киритиш;\n8. «Invest Finance Bank» акциядорлик тижорат банки Бошқарув ва назорат органларини рағбатлантириш тўғрисидаги низомига ўзгартириш киритиш.


Олтиариқда аслида нима бўлган эди? – Ferghana truth\nМаънавият Тема дня\nferpravda.uz Thursday October 17th, 2019 Friday October 18th, 2019\nЖорий йилнинг 15 октябрь куни hordiq.uz сайтида “Фарғонада адолатсизлик” мақоласи ва you tube каналида “Фарғонада яна шу ҳолат” сарлавҳаси билан видео эълон қилинган эди. Унда Тошбоев Ҳабибулло уйининг ноқонуний бузиб ташланганидан шикоят қилади. Сайт ва каналлар мухбирлари эса у воқеани Фарғона вилояти ҳокими Шуҳрат Ғаниевга боғлаб кўрсатадилар ва шов-шув орқали рейтингларини кўтариш мақсадида вилоят ҳокимининг расми билан эълон қиладилар.\nАниқланишича, вилоят ҳокимлиги тугул, туман ҳокимлигининг ҳам бунда иштироки йўқ бўлиб, аслида мурожаатчи фуқаронинг ўзи бошқа бир фуқаронинг ерини зўравонлик билан эгаллаб олган экан. Ҳақиқат қарор топиб, суд ерни асл эгасига қайтариб беради. МИБ ходимлари беш маротаба огоҳлантирганига қарамай, фуқаро Ҳ. Тошбоев уйни бўшатмаган. МИБ ходимлари уйни бузишга мажбур бўлишган. Бунгача гарчи воқеада иштироки бўлмаса ҳам, туман ҳокимлиги ёрдам тариқасида ер участкаси ажратган ва уй қуриб беришни бошлаган. Бироқ Тошбоев бундан бош тортган.\nВоқеанинг тафсилотидан ҳақиқат аён бўлгач, Фарғона вилоят ҳокимлиги ахборот хизмати бунинг юзасидан, бунга вилоят ҳокимининг алоқаси йўқлиги юзасидан расмий баёнот берган. “Фарғона ҳақиқати” газетаси таҳририяти эса Олтиариққа бориб суриштирув ўтказган ва масалага ойдинлик киритган. Қуйидаги кўрсатувда ушбу суриштирув акс этган.\nУшбу материаллар сайтга чиққач, hordiq.uz сайти ва Инсон ҳуқуқларини ҳимоя қилиш институти директори Сайёра Ходжаева ижтимоий тармоқларда Шуҳрат Ғаниевдан кечирим сўраганлар. Сайт эса ўз мақоласига раддия эълон қилган ва видеомурожаатли мақоласини сайтдан олиб ташлаган.\n“Фарғонада адолатсизлик! Ҳоким яна узр сўрайдими?!” мақоласига раддия\nМансабдор шахс обрўсини тўкиш учун атайдан ҳоким расми билан эълон қилинган мақола қонунчиликка зид эди. Фуқаро мурожаати ҳам бирёқлама ўрганилган, суриштирув натижасида унинг жабрдийда эмас, жабр қилувчи эканлиги фош бўлди.\nҲ. Тошбоевнинг мурожаати акс этган видеотасвир блогер Бунёд Норимов томонидан суратга олинган.\nҲордиқ.уз сайти учун эса Моҳигул Диёрхўжаева мақола тайёрлаган.\nБу ҳолат журналист ва блогерлардан мурожаатларга жиддий ёндашишда ва шахснинг обрўсига путур еткизмаслик учун масъулиятли бўлишни яна бир бор эслатади.


Муҳим тавсиялар: «Кун ўртасида қуёш остида бўлмасликка ҳаракат қилинг» - Zamin.uz\nМуҳим тавсиялар: «Кун ўртасида қуёш остида бўлмасликка ҳаракат қилинг»\nГидрометеорология хизмати 3-7 июн кунлари ҳаво ҳароратининг кескин кўтарилиши бўйича хабар берганди. Шу сабабли ташкилот иссиқ об-ҳаво бўйича бир қанча тавсиялар тақдим этди.\n«Ёз ойининг иссиқ ҳавоси инсон ҳаёти ва соғлиғига бевосита хавф туғдирмайди. Аммо ўзингизни иссиқнинг баъзи салбий таъсирларидан, айниқса, энг иссиқ кунлардан ҳимоя қилишингиз керак.\nУзоқ вақт давомида, айниқса кун ўртасида қуёш остида бўлмасликка ҳаракат қилинг. Агар бунинг иложиси бўлмаса, танангиз ва бошингизни қуёш нурларидан ҳимоя қилишга ҳаракат қилинг. Совутгичдаги музли ичимликлар эмас, балки кўп миқдорда илиқ сув ёки энг яхшиси кўк чой ичинг.\nНамликни ўз ичига олган мева, сабзавот маҳсулотларни кўплаб истеъмол қилинг. Жуда аччиқ ва ёғли овқатлардан сақланинг. Совутиш мосламалари билан жиҳозланган дўконлардан озиқ-овқат маҳсулотларини сотиб олманг, чунки бу маҳсулотлар қанча вақт қуёшда бўлганини билмайсиз.\nКондиционерли хонада бўлганингизда, совуқ ҳавонинг тўғридан-тўғри оқими остида ўтиришдан сақланинг ва кондиционерни 18 даражадан пастроқга дастурлаштирманг. Юрак-қон томир касалликлари бор инсонлар дори-дармонларни қабул қилиш бўйича шифокор билан маслаҳатлашишлари лозим». “Замин” янгиликларини “Youtube”да кузатиб боринг\nЯнгиликлар » Жамият » Муҳим тавсиялар: «Кун ўртасида қуёш остида бўлмасликка ҳаракат қилинг»


Каземиро Зидан ҳақида илиқ фикрлар билдирди\n17 март, 2018, 21:05\n“Реал Мадрид” клуби ярим ҳимоячиси Каземиро El Partidazo нашрига берган интервьюсида Мадриднинг "Реал" клуби бош мураббийи Зинеддин Зидан ҳақида ўз фикрини айтиб ўтди.\nШуни таъкидлашим мумкинки, Зидан кейинги мавсум “Реал Мадрид”ни тарк этмайди! Унинг бошчилигида биз ЕЧЛда кетма-кет икки марта ғалаба қозондик. Жамоамизнинг ҳар бир футболчиси Зинеддинни қўллаб-қуватлайди.\nЎйлашимча, Зидан – футбол тарихидаги энг зўр ярим ҳимоячидир. Мен “Реал Мадрид”нинг “галактикос”нинг мухлисиман: Рауль, Роберто Карлос, Бекхэм, аммо улар ўртасида энг яхши деб Зиданни айта оламан, - деди Каземиро


Дөретиўшилик имтихан арқалы оқыўға тапсыратуғын абитуриентлер дыққатына! («Ярым минимальный» төлем бойынша) » Informaсiyalɩq portal\nДөретиўшилик имтихан арқалы оқыўға тапсыратуғын абитуриентлер дыққатына! («Ярым минимальный» төлем бойынша)\nХабарыңыз бар, быйылғы жылдан баслап алдынғы оқыў жылларында питкерген абитуриентлерден жоқары оқыў орынларына ҳүжжет тапсырыў ушын ең кем мийнет ҳақының ярым есеси муғдарында төлем алынбақта.\nКәсиплик (дөретиўшилик) имтихан арқалы оқыўға тапсыратуғын көпшилик абитуриентлер арасында бул бойынша түсиниспеўшиликлер келип шықпақта.\nХош, олар «ярым минимальный»ды төлеўи керек пе?\nБелгиленген нормаларға муўапық, тек ғана кәсиплик (дөретиўшилик) имтихан арқалы (тест имтиханы болмаған) оқыўға тапсыратуғын абитуриентлерден «ярым минимальный» төлем алынбайды. Мәселен, дене мәденияты, сүўретлеў өнери ҳәм инженерлик графикасы, музыкалық тәлим сыяқлы тәлим бағдарларына тек ғана кәсиплик (дөретиўшилик) имтихан арқалы қабыл етиледи, бунда улыўма тест болмайды.\nАл ҳәм тест имтиханы, ҳәм дөретиўшилик имтиханы болған тәлим бағдарларында қандай болады?\nБул типтеги абитуриентлер «ярым минимальный»ды төлейди. Мәселен, журналистика, шақырыққа шекемги әскерий билимлендириў сыяқлы бағдарлардың биринши ҳәм үшинши пәни тест сораўлары, екинши блогы кәсиплик (дөретиўшилик) имтиханы болып есапланады. Тест ҳәм кәсиплик (дөретиўшилик) имтиханы аралас болған бағдарлар ушын ең кем мийнет ҳақының ярым есеси төлениўи керек.\nЕслетип өтемиз, быйылғы оқыў жылында мектеп ҳәм орта арнаўлы билимлендириў мәкемелерин (колледж, лицейлерди) питкерип атырған, майыплығы болған ямаса толық мәмлекетлик тәмийнатта болған абитуриентлер төлем төлемейди.\n10-07-2019, 15:53 |\nАбитуриентлер «ярым минимальный»ды 3 түрли усылда төлеўи мүмкин\nАбитуриентлер! «Бир минимальный» ярымға түсирилди. 3 жоқары оқыў орнына ҳүжжет\nХушнудбек Худайбердиев абитуриентлер ушын мағлыўмат жәриялады\nАбитуриентлер ҳәм ата-аналар дыққатына! 17 тәлим жөнелисинде тест сынақлары


hidoyat.uz – “Мовароуннаҳр” нашриётининг сайти - КИМ ГАВҲАРГА ЭГА БЎЛДИ?\nКИМ ГАВҲАРГА ЭГА БЎЛДИ?\nҚадимда бир бой кишининг уч ўғли бўлиб, уларга жуда меҳрибон экан. Вақт ўтиб фарзандлар улғайиб, вояга етишади.\nОта эса кексайиб қолади.\nШу сабабли барча бойлигини фарзандларига тақсимлаб беришни мақсад қилади. Доно ота бойлигини фарзандларига тенг тақсимлайди.\nЛекин бир қимматбаҳо гавҳарни ўзи билан олиб қолади ва ўғилларига бундай дейди:\n"Бу жуда ноёб ва қимматбаҳо тош. Агар ким ҳамманинг ҳам қудрати етавермайдиган ишни қилса, шу гавҳар билан уни мукофотлайман".\nОрадан бир неча кунлар ўтгач, отанинг ҳузурига катта ўғли келиб, ўзининг гавҳарга ҳақли эканини айтади. Отаси ундан нима қилганини сўрайди. У бундай жавоб беради: "Бир киши менга кўп молини омонат қолдириб кетди, лекин мендан молини олганимни тасдиқловчи васиқа қоғозини олмади. Молини олганимга эса одамлардан ҳеч ким гувоҳ бўлмади. Шу сабабли мен унинг молини қайтармасдан олиб қўйсам бўлар эди. Лекин амалимнинг савобини ўйлаб молларини эгасига қайтариб бердим". Отаси деди: "Эй ўғлим, бу ишингизда омонат бордир. Лекин мен сизга гавҳарни беролмайман. Чунки омонатдор ҳамда вафоли бўлиш ҳар бир кишининг зиммасидаги вожиб амалдир".\nКейин ўртанча ўғли келиб деди: "Отажон мен гавҳарга муносиброқман деб ўйлайман". Отаси: "Эй ўғилгинам гавҳарга муносиб бўлиш учун қандай олийжаноб иш қилдингиз?!" Ўғил: " Мен қирғоқ бўйлаб сайр қилиб юрганимда, тасодифан дарёда чўкаётган бир болани кўрдим. Уни қутқардим ва онасига олиб бордим. Болакай онасининг ёлғиз фарзанди экан".\n"Сиз яхши ишни қилибсиз. Лекин сизга гавҳарни беролмайман. Чунки буни бошқалар ҳам бажариши мумкин. Инсонлар бир-бирига доимо ёрдамчи бўлишлари лозим". Шу пайт кенжа ўғил ҳам кириб келди. "Падари бузрукворим, мен бир иш қилдимки, шояд у иш билан қимматбаҳо гавҳарингиз ила мени мукофотласангиз". Отаси қизиқиб сўради: "Ажабо, қандай шарафли иш қилдингиз?!" Ўғил жавоб берди: "Қоронғу кечаларнинг бирида менга ашаддий душман бўлган кишини қирғоқ бўйида ухлаб ётганини кўриб қолдим. У одам менга кўп озор берар эди. Уни ташлаб кетиш ихтиёримдаги нарса эди. У сувга ғарқ бўларди, мен эса унинг азиятларидан фориғ бўлар эдим. Лекин мен уни хавфсиз жойга кўчирдим, сўнг йўлимда давом этдим". Ўғлининг жавобини эшитган ота уни бағрига босиб бундай деди: "Бу ишингиз нақадар оқил ҳамда фаросат соҳиби эканингиз хабарин берур ва сизни ушбу қимматбаҳо гавҳарга ҳақдор қилгай".


Соч парваришни самарали ёллари хакида маслахатлар - Tush tabiri mukamal sayt\nAuthor TushTabiri2 Reading 4 min Views 43 Published by 05.04.2019\nСочни 40 ёшда праваришлаш :\n“Сочни 50 ёшда парвариш қилиш\nСочлар учун бўлган таббий бўлган маҳсулотлар :\n“ Сочларни парваришлашни бир неча услублари”\n“ Сочларни соғлом бўлиши учун тўғри овқатланиши “\nСоч парваришни 11 та тури : Сочни 30,40,50 гача тўғри парваришлаш.\nСочни соғлом ва чиройли кўринишда ҳамма ёшдаги аёллар орзу қилишади. Сизни ёшингиз 20 ёшда бўлса унда айни вақти тўғри парвариш қилишни ўрганиб оласиз.\nБаъзи вақтда 30 ёшдан кейин аёлларни сочлари таббий бўлмай қолади. Шу вақтда аёлларимизни сочлари сина бошлайди. Сочларни таббий ҳолатга қайтиши учун бизга сочни турларига қараб унга бальзам,маска танлайсиз. Бундай баьзамлар витамин С ёғдарни танглайсиз. Бошни ювгандан сўнг қўлларингизни сочни томирларини уқалаш ҳам фойда беради.\nАёлларимиз 40 ёшдан ўтганда уларни сочлари нозик бўлиб уларга оқ оралаганини сеза бошлашадилар. Буни тўғирлаш мумкин, унга алохида правариш қилиш яний уни толаси мустахкам қилиш, соғломлаштириш ва бош терисига фойдали булади.\nСочларни таббий бўлишни ҳоҳласангиз унда сиз оақатингизга ёғли булган витаминга бой маҳсулотларни қўшиб истемол қилинг. Уларга кирадиган антиоксидга (анор ), кальций, цинко ёки витамин комлексни истемло қилинг. Агар сиз сочларингизни бўйашни ҳоҳлайсизми унда сиз очроқ рангни танглашингиз мумкин.\nБуёшда аёлларни сочлари 50 ёшда буткул сочларига оқ тушган бўлади. Ҳаракат қилинг сочларни кун ора ювмасликка ва иссиқ бўлган турмаклашдан. Сочларингизга хафтада бир марта озиқлантирувчи ниқоблардан фойдаланиш ҳам мумкин. Бошни ювишдан олдин таббий ниқоб тайёрлаб олиб уни бошга суртасиз. Сиздаги бошдаги ниқобни тахминан 40 дақиқа ушлаб вауни илиқ сувда ювиб ташланг.\n– Кальций, асал, темир ( прос,ячмень, қаттиқ сир,кунжут, гўшт, жигар кўкатлар );\n– Табиатни таббий махсулотлари ( бодринг, помидор, олма, цитруслар );\n– Витамин В ( гўшт,фасол,ёнғоқ, денгиз маҳсулоти );\nШу махсулотларни истемол қилсангиз сочларни мустаҳкам қилиб уни таббий товланишга ёрдам беради.\nҲар қандай аёллар сочлари гўзал ва мафтункор жиловдор бўлишни ҳоҳлашадилар. Бундай сочлар бўлиши учун биз уларга эътиборли бўлиш, уларни уй шаройитида парвариш қилиш керак бўладилар. Ҳатто соғлом сочларни вақтида парвариш қилинмаса ҳар қандай сочлар жонсиз кўринишда бўлиб қолади.\nАгар сиз сочларингизни узун қилмоқчи бўлсангиз унда онсон маслахатларимизни амал қилишингиз мумкин. Биринчидан сиз сочингизга тўғри шанпунь танлашингиз керак бўлади. Базъда нотўғри танланган шанпунь сочларни сийраклаштиради.\nСочларни шанпуньдан сўнг унга бальзам, кондицонер билан ювиб ташлашланг. Яна битта маслаҳат сочларни ҳеч қачон иссиқ сувда ювманг, уни илиқ сувда ювсангиз яҳшироқ бўлади. Агар сиз сочларни фенсиз тасавур қила олмасангиз унда фендаги совуқ ҳавосидан фойдаланинг.\nСочларингизга камроқ томирлари шикасланадилар. Ҳозирги кунда қизлар сочларини қўнҳироқ қилишларини ёқтирадилар. Бу ҳолатда ҳам солар иссиқ бўлгани бигудилар орқали сочлар синади. Иложи борича бу воситаларни камроқ ишлатишни маслаҳат берамиз.\nСочларни жилокор бўлиши учун тўғри овқатланиши ҳам жуда катта эътибор талаб этади. Тўғри овқатланиши учун бунга керак бўладиган маҳсулотлар боби, сутли маҳсулотлар, ҳўл мевалар, гўшт, балиқ, шарбат. Ўзингизни ҳар ҳил ёмон одатдан асрашингиз керак бўлади.\nСочларни уй шароитда ҳам ниқоб тайёрлаб сочларни яна ҳам мустахкам қиласиз. Бизга керак бўлади чойни кефир қилиб уни сочларингизга суркаб 40 дақиқа дам олдиринг. Ҳар доимдек сочларни илиқ сувда чайиболинг.\nЯна бир ниқобни ўргатамиз. Асал икки ош қошиқ ,зайтун ёғи ош қошиқ, битта туҳум сариқ. Тайёр ниқобни сочга 30 дақиқага суртиб қўйамиз. Бу муолажани икки – уч ой қилиш керак бўлади. Сочларни жонли булиб томирлари қалин бўлади.\nАРОК тушда Тушдаги ароқ доимо вақгни ва қувватни беҳуда


Чироқчида 3 киши ЙТҲ қурбони бўлди. Улардан бири 1 яшар бола | Qalampir.uz\nЧироқчида 3 киши ЙТҲ қурбони бўлди. Улардан бири 1 яшар бола\nЖамият\t20 Август 12:16 3920\nКеча, 19 август куни Қашқадарё вилояти Чироқчи туманида енгил автомобилнинг юк машинаси билан тўқнашиши натижасида уч киши ҳалок бўлди. Бу ҳақда ИИВ Йўл ҳаракати хавфсизлиги бош бошқармаси ахборот хизмати хабар берди.\nЙТҲ 19 август куни соат 18:30 ларда, Чироқчи туманидаги “Яккабоғ-Чироқчи-Шўрбозор” автомобиль йўлининг 38-километрида содир бўлган. 1987 йилда туғилган ҳайдовчи Б.Э. Nexia русумли автомобилни бошқариб келаётганда, қувиб ўтиш қоидаларини бузиши оқибатида қаршисидан ҳаракатланиб келаётган 1983 йилда туғилган ҳайдовчи О.С. бошқарувидаги Howo русумли юк автомашинаси билан тўқнашган.\nТўқнашув натижасида Nexia русумли автомобиль ҳайдовчиси 33 ёшли Б.Э. ҳамда автомобилдаги йўловчилар 67 ёшли Б.Х. ва 1 яшар A.Н. оғир тан жароҳатлари билан воқеа жойида вафот этган. Howo русумли юк автомобиль йўловчиси О.Т. эса тан жароҳати олиб шифохонага ётқизилган.\nУшбу ЙТҲ юзасидан Чироқчи тумани ИИО ФМБ ҳузуридаги тергов бўлими томонидан Жиноят кодексининг 266-моддаси 3-қисми “а” банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган. Ҳозирда тергов ҳаракатлари олиб борилмоқда.\n21 Сентябрь 14:55 78229\n22 Сентябрь 12:10 73548\n22 Сентябрь 13:46 69402\n22 Сентябрь 14:14 27713\n22 Сентябрь 09:22 27359


Дунё мамлакатлари Африканинг "ақлли" тўтилари савдосини тақиқлашди\n16:00 / 03.10.2016\nАфриканинг кул ранг тўтилари инсон нутқига мукаммал тақлид қила олувчи энг ақлли қушлардан бири ҳисобланади. СИТЕС Конвенциясининг иштирокчи-мамлакатлари Африка кул ранг тўтилари савдосини тақиқлаш тўғрисида қарор қабул қилди. Бу ҳақида ташкилотнинг расмий сайтида маълум қилинди.\nБу ҳафтада Жанубий Африканинг Йоханнесбургида Ёввойи флора ва фауна турларининг халқаро савдоси тўғрисидаги Конвенциянинг иштирокчи-мамлакатлари вакилларининг навбатдаги учрашуви бўлиб ўтмоқда. Учрашув доирасида эколог ва дипломатлар ёввойи ҳайвонлар ҳаётига хавф солувчи муаммо ҳамда таҳдидларни муҳокама қилишди.\nҲозирча Африка кул ранг тўтилари (Psittacus erithacus) савдосини тўлиқ тақиқлаш - конвенциянинг асосий қарори бўлиб қолмоқда. Йиғилганларнинг 95 нафари бу қарорни қўллаб-қувватлашган, 35 нафари эса бунга қарши овоз берган.\nЙўқолиб кетиш хавфи остида қолган қушларнинг бу тури тахминан 100та сўзни эслаб қолиш ва инсон билан суҳбат қуриш қобилияти туфайли сўнгги йилларда жуда харидоргир бўлиб кетди. Шу боис қонуний савдогарлар ва браконьерлар ёввойи табиатда (Конго ҳавзаларида) бу ноёб қушларни оммавий таъқиб қила бошлашди.\nЭкологларнинг кузатувларига кўра, 1970 йиллар бошидан буён Африкадан 3 миллиондан ортиқ кул ранг тўти олиб чиқилган.\n"Бу қушлар жуда камайиб кетган, Бенин, Бурунди, Гвинея, Гвинея-Бисау, Кения, Руанда, Танзания ва Тогода улар буткул йўқолиб кетган. Агар сизнинг тўтингиз гапиришни билганида эди, у бу қарор учун "раҳмат" деган бўларди", - деди Ёввойи ҳайвонларни сақлаш жамиятидан Сюзан Либерман.\nтақиқ тўтилар савдоси СИТЕС Конвенцияси\n«Дафн маросими вақти мумкин эмас». Хитой мадҳиясини куйлаш бўйича қонун қабул қилинди\nГермания парламенти Ислом динига хос ниқобларни тақиқламоқчи\nТуркия аёл ҳарбийларга ҳижоб кийишга рухсат берди


Ўзбекистонда хусусий олий таълим муассасаси очилади | NORMA.UZ\nАкфа университети фундаментал, тиббиёт, аниқ ва гуманитар фанлар соҳасида мутахассисларни тайёрлайди. Вазирлар Маҳкамасининг 19.02.2019 йилдаги 130-сон тегишли қарори имзоланди.\nУниверситет – масъулияти чекланган жамият шаклидаги нодавлат олий таълим ташкилоти.\nУнинг вазифалари сирасида – илмий-тадқиқот фаолиятини амалга ошириш, хорижий олий таълим ва илмий муассасалар билан ҳамкорлик қилиш, ходимларнинг, шу жумладан, тиббиёт соҳасида малакасини ошириш, малака амалиётларини ташкил этиш.\nГачон университети (Корея Республикаси) таълим жараёнини ташкил этишда кўмаклашади.\nТаълим жараёни тўлов-контракт асосида кундузги шаклда, инглиз тилида, хорижий ҳамкорларнинг ўқув режаларига мувофиқ олиб борилади, диплом Ўзбекистонда олий маълумот тўғрисидаги ҳужжат сифатида эътироф этилади.\nУниверситетга қуйидагиларни мустақил равишда белгилаш ҳуқуқи берилди:\nбакалавриат ва магистратурага қабул квоталари – республика меҳнат бозори эҳтиёжларидан келиб чиққан ҳолда;\nабитуриентларни қабул қилиш, шунингдек битирувчиларни аттестациядан ўтказиш тартиби ва қоидалари – хорижий ҳамкорлар билан келишган ҳолда.\nТашкил этилган муассаса 2022 йил 1 январгача барча турдаги солиқларни тўлашдан озод қилинади.


Қувайтда "Ислом тараққиёти режаси" амалга оширилмоқда\n«Ал-Рай» сайтининг хабар беришича, Қувайт Вақф ва Исломий ишлар вазирлиги мамлакатда масжид ва Қуръон марказларини ривожлантириш бўйича махсус режа ишлаб чиққан. Вазир ўринбосари Фарид Амадининг маълум қилишича, 2019 йилда масжид ва Қуръон марказларининг барчаси CCТV (ёпиқ электрон телевизион тизимлари) билан жиҳозланади. Шунингдек, вазирлик томонидан Қуръони каримни ёд олиш ва Қуръон тадқиқотларини янада ривожлантириш бўйича алоҳида режа асосида ишлар ҳам олиб борилади.\n"Ислом.уз" интернет нашрининг маълумотларига кўра, ҳозиргача шу йўналиш бўйича амалга оширилаётган чора-тадбилар вазирликнинг 2016–2021 йилларда Ислом тараққиёти юзасида ишлаб чиққан режасининг 86 фоизини ташкил этмоқда.\nДругие материалы в этой категории: « Қозонда янги жоме масжиди қурилади\tТатаристонда 139 йиллик масжид қайта таъмирланади »


Инсон ҳуқуқлари ҳимоячиси прокуратурада сўроқ қилинди\n18 апрел 2021, Тошкент вақти: 17:22\nЎзбекистондаги "Эзгулик" инсон ҳуқуқлари мустақил ташкилотининг Самарқанд вилояти бўлими раиси Холиқназар Ғаниев 17 сентябр куни Самарқанд шаҳар прокуратурасига чақиртирилиб, сўроқ қилинди.\nХ.Ғаниевнинг айтишича, у аъзо бўлган ташкилот - «Эзгулик» инсон ҳуқуқларини ҳимоя қилиш жамияти Инсон ҳуқуқлари ташаббус маркази билан биргаликда Президент, Олий Мажлис ва бир қанча халқаро ташкилотлар номига Мурожаатнома қабул қилган. Ҳужжатда ўқувчи ва ўқитувчиларни таълимга боғлиқ бўлмаган ишларга, хусусан, пахта теримига жалб қилишни тўхтатиш талаб этилган.\nИнсон ҳуқуқлари ҳимоячиси ўзининг сўроқ қилинишига сабаб айни Мурожаатноманинг қабул қилингани ва шу мавзуда ахборот бюллетенлари чоп этилганида эканини айтмоқда.\nХолиқназар Ғаниевнинг сўзларига қараганда, шаҳар прокурорининг ёрдамчиси Шуҳрат Ҳасанов ушбу бюллетенлар мазмунига эътироз билдирган ва ундан тушунтириш хати ёздириб олган.\nХ.Ғаниев бу ҳаракатни ташкилотга қилинган тазйиқ сифатида баҳоламоқда.\nЎзбекистонда ҳар йили мактаб ўқувчилари оммавий пахта теримига жалб этилади. Пахта терими қанчалик сермашаққатлигини билган киши бу иш болалар учун янада оғир эканини яхши тушунади. Х.Ғаниевнинг таъкидлашича, бу адолатсизликларнинг олдини олишга қаратилган мақолалар ташкилотнинг одатдаги ахборот бюллетенларида чоп этилиб, вилоят ҳокимлиги ва турли халқаро ташкилотларга етказилган.\n«Шундан сўнг, - дейди инсон ҳуқуқлари ҳимоячиси, - вилоят ҳокимлиги матбуот ва ахборот маркази бошлиғи Маҳмуд Эралиев Самарқанд шаҳар прокуратурасига мурожаат қилиб, ташкилотнинг ноқонуний ишларини текширишни сўраган».\nХ.Ғаниевнинг айтишича, ташкилотга вилоят адлия бошқармасидан рўйхатдан ўтмаганлик айби қўйилмоқда. «Жамоат бирлашмалари тўғрисида»ги ва «Нодавлат, нотижорат ташкилотлари тўғрисида»ги қонунларга кўра, вилоят миқёсида иш кўрадиган ташкилотлар Адлия вазирлигидан рўйхатдан ўтади, вилоят адлия бошқармаларидан рўйхатдан ўтиши шарт эмас, дейди у.\nСамарқанд шаҳар прокурорининг ёрдамчиси Шуҳрат Ҳасанов «Озодлик» мухбири билан суҳбатда ушбу вазият ўрганиб чиқилиб, унга қонуний баҳо берилишини маълум қилди.\nВоқеалар шундай ривожланаётган бир пайтда, вилоят ҳокимлиги вакилининг айтишича, ўқувчиларни оммавий пахта теримига сафарбар қилиш ишлари бошлаб юборилган. Улар 3-4 кундан сўнг теримга жўнатилади.


Жорий қилинаётган чекловлар Ўзбекистон Почтасига тааллуқли бўлмаслиги айтилмоқда.\nЎзбекистон божхона қўмитаси хориждан юборилаётган посилкаларни мамлакат ичкарисига киргизмаяпти. Посилкаларни расмийлаштириш вақтинча тўхтатилганини божхона хизмати вакиллари Озодликка тасдиқлаб, буни хорижий жўнатмаларга доир янги меъёрларнинг ишлаб чиқилаётгани билан изоҳлади. Озодлик суҳбатлашган хусусий почта хизматлари вакилларининг айтишича, жорий қилиниши кутилаётган ўзгартишларга кўра, бундан кейин фуқаролар хориждан ўз эҳтиёжлари учун, посилка воситасида жўнатаётган товарлар, нархидан қатъий назар, солиққа тортилади. Айрим хабарларга кўра, 1000 АҚШ долларигача бўлган товарлар фақатгина Ўзбекистон Почтаси давлат ширкати орқали жўнатилсагина, божхона тўловидан озод қилинади.\nҲукумат қарори йўқ, лекин посилкалар берилмаяпти\nЎзбекистон Давлат божхона қўмитаси 6 январь куни кутилмаганда хориждан DHL, FedEx, Atlantic Express каби хусусий почта хизматлари орқали жўнатилган посилкаларни божхона омборхонасидан чиқармай қўйди.\nDHL ширкатининг Тошкентдаги вакилларидан бири, Озодлик билан суҳбатда, божхона қўмитаси ўз қарорини амалдаги меъёрий ҳужжатлар вақтинача бекор қилиниши билан изоҳламоқда, дея билдирди.\n- Бу борада қўшимча изоҳ беришларини кутяпмиз. Ҳозир барча юклар тўхтатиб қолинган. Улар амалдаги қоидалар вақтинча тўхтатилганини айтишмоқда. Янги меъёрий ҳужжатлар ишлаб чиқилаётганини ҳам айтишмоқда. Лекин янги қоидалар қандай бўлишини айтишмаяпти. Нима бўлганда ҳам, ҳозир барча юклар тўхтатиб қолинган. Баъзи хабарларга кўра, янги қоидалар бўйича аввал божхона тўловларисиз олиб кирилиши мумкин бўлган нархи минг долларгача товарларга ҳам энди солиқ солинади,- дейди DHL вакили.\nЎзбекистон Давлат божхона қўмитасининг Тошкент аэропортидаги идораси вакили ҳам Озодлик билан суҳбатда ҳукумат қарори кутилаётгани, лекин бу қарор қачон эълон қилинишини билмаслигини билдирди. Божхоначи ҳам бундан кейин посилкага солинган товарлар учун, нархи 1000 долларгача бўлган тақдирда ҳам, божхона тўлови ундирилиши мумкинлигини тасдиқлади.\n- Ҳозирча ҳужжат келиши керак, дейишяпти. Лекин қачон келиши аниқ эмас. Ҳужжат келиши биланоқ посилкаларни беришни бошлаймиз. Минг долларгача бўлган товарларни декларациясиз олиб кириш тартиби ўзгаришўи мумкин, дейишяпти. Лекин божхона тўлови қанча бўлиши ҳозирча аниқ эмас,- дейди божхона қўмитаси вакили.\nЛекин ҳукумат қарори расман эълон қилинмасдан посилкалар ушлаб қолинаётгани сабабини божхона вакили изоҳлай олмаслигини таъкидлади.\nЎзбекистон Почтаси аввалгидай ишламоқда\nАйни пайтда, DHL ширкати вакили, Озодлик билан суҳбатда жорий қилиниши кутилаётган қоидалар Ўзбекистон Почтаси давлат ширкати орқали мамлакатга жўнатилаётган посилкаларга тааллуқли бўлмайди, деган гаплар бор, дея билдирди.\nЎзбекистон Почтасининг халқаро почта жўнатмаларини расмийлаштириш бўлимининг ўзини таништирмаган ходими, Озодлик билан суҳбатда, давлат почтаси орқали хориждан келаётган посилкалар, аввалгидай, мамлакатга кириб келаётганини тасдиқлади.\n- Фақатгина хусусий почталар орақли жўнатилган посилкалар тўхтатиляпти. Ўзбекистон давлат почтаси орқали ҳамма нарса белгиланган тартибда кириб келяпти. Посилкада товарлар бўлса, минг долларгача, товар тури битта донадан ошмаса, аввалгидай, кириб келяпти биз орқали. Масалан, телевизор ёки телефон, кийим-кечак нархи минг доллардан ошмаса ва биттадан кўп бўлмаса, божхона тўловисиз кириб келяпти. Лекин хусусий почта хизматлари юклари тўхтатиб қолинаётгани бор гап,- дейди Ўзбекистон Почтаси вакили.\nЎзбекистон Почтасининг катта қисми Гулнорага қарашли\nХусусий почта орқали юбориладиган товарларга божхона тўлови жорий қилинаётгани рост бўлса, бу Ўзбекистон Почтаси давлат ширкатига катта миқдорда қўшимча даромад олиш имконини беради. Чунки DHL, FedEx каби ширкатларнинг Озодлик билан суҳбатлашган вакилларига кўра, ўзбекистонликлар орасида хориждан, Инетрент орқали товарларни сотиб олиш бугун урф бўлган. Бунда улар аосан хусусий ширкатлар хизматларидан фойдаланади.\nКатта қисми давлатга қарашли Ўзбекистон Почтаси очиқ акционерлик жамияти акцияларининг 35 фоизи 2007 йилда Ўзбекистон президентининг қизи Гулнора Каримовага алоқадор Finex компанияси томонидан сотиб олингани маълум.\nМаркази Сараевода жойлашган Уюшган жиноятчилик ва коррупцияни ёритиш лойиҳаси вакиллари Озодликка кўрсатган ҳужжатларга кўра, Ҳонг Конгда рўйхатга олинган Finex Ltd. фирмаси Гулнора Каримова ёрдамичларидан бири – Екатерина Клюева номига расмийлаштирилган.\nЛойиҳа раҳбари Миранда Патручич ўз ихтиёридаги ҳужжатлар Ўзбекистон Почтасининг қарийб 35 фоизлик улуши Гулнора Каримовага тегишли эканини кўрсатади, дейди.\n- 2005 йилнинг декабрида Ўзбекистон ҳукумати давлат почта ширкати улушларини савдога чиқариб, тендер эълон қилади. Тендер икки марта қолдирилади. Лекин охир-оқибат тендерни Гулнорага қарашли Finex фирмаси ютиб чиқади. Гулнорага яқин экани маълум Екатерина Клюева номига Ҳонг Конгда рўйхатга олинган бу фирма 2007 йилнинг февраль ойида Ўзбекистон Почтаси давлат компаниясининг 25,4 фоизлик улушини сотиб олади. Бошланғич нархи 2,44 миллион доллар деб белгиланган акциялар учун бу фирма охирида 2,6 миллион доллар тўлайди. Орадан бир неч ой ўтиб, 2007 йилнинг июн ойида, Ўзбекистон Почтаси расмийлари Интерфакс агентлигига Finex Ltd. ширкати миноритар акциядорларда яна 9,44 фоиз акцияларни сотиб олганини билдирган эди. Яъни Гулнорага алоқадор бу фирмага Ўзбекистон Почтасининг жами 34,8 фоиз улуши қарашли бўлган,- дейди журналист.\nМиранда Патручич ўз ихтиёрида Finex фирмаси бевосита Гулнора Каримовага қарашли эканини тасдиқловчи молиявий ҳужжатлар ҳам борлигини айтиб, ҳозирда бу акциялар кимнинг тасарруфига ўтганини билмаслигини эътироф этади.\nЎтган йилнинг февраль ойида Гулнора Каримовага яқин экани айтиладиган Екатерина Клюева ҳозирда қамоққа ҳукм қилинган Гаянэ Авакян ва Рустам Мадумаровлар билан биргаликда ҳибсга олинган эди. Ўшандан бери Клюеванинг тақдири номаълум қолмоқда.\nЎзбекистон Почтаси вакиллари Озодликнинг Finex фирмасига қарашли ҳиссалар ҳозирда кимнинг тасарруфида, деган саволига жавоб бермади.


Вакцина пойгаси: Европа Россиянинг коронавирусга қарши вакцинасига тўртта савол билан чиқди - xabar.uz\nВакцина пойгаси: Европа Россиянинг коронавирусга қарши...\nДунё бўйича коронавирусга қарши вакцина пойгасида Россия етакчилик қилмоқда. Бироқ кўпчиликда унинг ишончлилиги ва самарадорлиги борасида саволлар келиб чиқмоқда, деб ёзади «L'Express» француз нашри.\nЕвропалик журналистларнинг таъкидлашича, жамоатчилик вакцина ишлаб чиқишнинг тўртта жиҳатини муҳокама қилмоқда: «Россия нима ваъда қилади? Тадқиқотлар қайси босқичда? Бу ҳақда олимлар қандай фикрда? Жаҳон соғлиқни сақлаш ташкилоти нима дейди?»\nМутахассисларни Россия вакцинасини ишлаб чиқиш тезлиги хавотирга солмоқда. Экспертларнинг фикрича, ишлаб чиқишни тезлаштириш мақсадида айрим босқичлар ўтказиб юборилган бўлиши мумкин. Улар вакцина пойгасини 1957 йилда СССРнинг биринчи сунъий йўлдошни учириши билан таққослашмоқда.\nЖССТ бундай хавотирларни қўллаб-қувватлаб, Россияни вакцина ишлаб чиқишда амалдаги протоколларга амал қилишга чақирди. Ташкилотнинг расмий вакили Кристиан Линдмайернинг таъкидлашича, бу вакцина нимага қарши ишлаши, кимга ёрдам бериши, акс таъсири бор-йўқлигига ишонч ҳосил қилиш учун зарур.\nРоссия вакцина Европа ЖССТ коронавирус


«Насаф» футбол клуби мухлисларга ифторлик ташкил қилмоқда\n«Насаф» футбол клуби мухлисларга янада кўпроқ қулайлик яратиш мақсадида Муборак Рамазон ойида рўзадорлар учун ифторлик ташкил қилмоқда, деб хабар ...\n«Насаф» футбол мактаби ёш иқтидорларни қабул қилади\n«Насаф» футбол клуби мактаби ёш иқтидорларни қабул қилади. Бу ҳақида клуб матбуот хизмати томонидан хабар тарқатилган. Футбол мактабига 2013-2014 ...\nPepsi Суперлига. «Пахтакор» Наманганда, «Насаф» ўз уйида мағлуб бўлди\nкиритилди. Қаршига сафар уюштирган АГМК эса ўз тарихида илк бор «Насаф»ни мағлуб этди. АГМК жамоаси киритган голларга Музаффар Музаффаров ...\nташриф буюрди. ЎФА расмий сайтида ёзилишича, Умид Аҳмаджонов «Насаф» клубидаги молиявий муаммолар тез орада бартараф этилишини, клуб ... қилиш учун охиригача боришини айтган. Фото: ЎФА расмий сайти «Насаф» клуби Қашқадарё футболининг юраги эканини, ҳамда бу клуб иштирокисиз ...\nҳақида ёзувчи «Voha.uz» сайтида айтилишича, шу кунларда Қаршининг «Насаф» жамоаси атрофидаги турли хавотирли ахборотларнинг барчаси асосли. Шу ... тез орада чиқиб кетишига ёрдам бермоқчи. Нашрнинг таъкидлашича, «Насаф» клуби раҳбариятидан молиявий аҳвол ҳамда ҳомий билан ўртасидаги ...\nИспан клуби ўзбекистонлик футболчига 4 йиллик шартнома таклиф қилди\nтерма жамоаси ва «Насаф» клуби ярим ҳимоячиси Азизжон Ғаниев Испанияга йўл олиши мумкин. «Сhampionat.asia» сайтида ёзилишича, унга «Тенерифе» клуби 4 йиллик ... бўлса ҳеч қандай кўриксиз 4 йиллик шартнома тузиш таклиф этилган. «Насаф» эса айни пайтда молиявий қийинчиликларни бошдан кечирмоқда ва ўз ...\nОЧЛ. «Насаф» ғалаба қозонди ва гуруҳда учинчи бўлди (видео)\n«Насаф» жамоаси Осиё чемпионлар лигасининг охирги турида БААда «Ал-Васл»га қарши тўп сурди. Аввалига мезбонлар ҳисобни очди, аммо «Насаф» иккита ... Жавоб голларини Шароф Муҳитдинов ва Бобур Абдухолиқов киритди. «Насаф» шу тариқа ОЧЛдаги иштирокини гуруҳда 10 очко тўплаган ҳолда учинчи ...\n«Персеполис» клуби бош мураббийи Бранко Иванкович «Насаф»га қарши ўйин олдидан Ўзбекистон терма жамоаси билан боғлиқ саволга ҳам жавоб қайтарди. «Мени Ўзбекистонга бош мураббийликка таклиф тўғрисида? ... бўлгани йўқ», — деди мураббий. Эрон клуби мутахассиси, шунингдек, «Насаф»нинг кучли жамоа эканини қайд этди. «Насаф»да кучли футболчилар ...\nОЧЛнинг 5-тур доирасида Қаршининг «Насаф» жамоаси Эроннинг «Персеполис» жамоасига қарши майдонга тушади. Учрашув «Насаф» учун ниҳоятда муҳим аҳамиятга эга. Чунки Қарши клуби ...\n13 март куни Ўзбекистоннинг «Насаф» жамоаси Осиё чемпионлар лигаси доирасида тўртинчи тур учрашувини ўтказди. Вакилларимиз Қатарда «Ас-Садд» жамоаси меҳмони бўлишди. Афсуски, ... Қатарда «Ас-Садд» жамоаси меҳмони бўлишди. Афсуски, ўйин «Насаф» учун жуда омадсиз кечди. Рақибнинг тўртта голига «аждарлар» бирорта ...


Бош Прокуратура яккабоғлик тадбиркорни «Тоштурма»га олиб келингани, собиқ икки Бош Прокурор тақдири ҳақида маълум қилди » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Асосий » Бош Прокуратура яккабоғлик тадбиркорни «Тоштурма»га олиб келингани, собиқ икки Бош Прокурор тақдири ҳақида маълум қилди\nБош Прокуратура яккабоғлик тадбиркорни «Тоштурма»га олиб келингани, собиқ икки Бош Прокурор тақдири ҳақида маълум қилди\nАсосий 31-07-2019, 03:34 0\nЎзбекистон Республикаси Бош прокуратурасида журналистлар учун брифинг бўлиб ўтди. Унда ушбу идоранинг 2019 йил дастлабки олти ойидаги фаолияти муҳокама қилинди.\nБош прокуратура Жамоатчилик билан алоқалар ва ҳуқуқий ахборот бўлими бошлиғи Ҳаёт Шамсуддинов журналистларни қизиқтирган саволларга жавоб қайтарди.\nХусусан, Ҳ.Шамсуддиновнинг айтишича, собиқ бош прокурор Отабек Муродов ДХХнинг собиқ раҳбари Ихтиёр Абдуллаев иши доирасида тергов қилинмоқда. У ишнинг қолган қисми тергов сири бўлгани учун, изоҳ бера олмаслиги, аммо расмий маълумот чиқиши билан бу ҳақда хабар қилинишини қўшимча қилди.\nОнлайн нашримизда собиқ прокурор О.Муродовга нисбатан жиноий иш қўзғатилгани ҳақида хабар бергандик.\nЖамоатчилик билан алоқалар ва ҳуқуқий ахборот бўлими бошлиғи яна бир собиқ бош прокурор Рашид Қодиров ҳақида берилган саволга аниқ жавоб бермайди.\nХабарингиз бор, давлат раҳбари 2018 майида Андижон вилоятига ташрифи чоғида Р.Қодиров иши ҳақида тўхталиб ўтган эди: “Мана, Рашид Қодиров гуруҳи билан қамоқда ўтирибди. Миллион-миллион долларларни қайтаряпти. 2-3 ойдан кейин унинг ўзи телевидение орқали барчани қандай порахўр қилганини айтиб беради. Ҳар бир туман прокуроридан 30-40 минг АҚШ доллари олган. Ҳозир у барчасини қайтаряпти. Биргина ўғли миллиардер. Бошқа ташкилотлар раҳбарлари ҳам, МХХ (ҳозирги ДХХ)нинг 5 собиқ ўринбосарлари ҳам қамоқда. Уларнинг ҳаммаси ўғри. Қандай бўлмасин, мен ҳаммасини жойига қўяман.\nУларнинг ҳаммаси Болтиқбўйида уйлар қурган. Ҳатто Амир Темур бунақа уйларда яшамаган. Бу кимнинг пуллари – халқники. Шу боисдан ҳам прокуратурада 70 фоиз ходим алмашди. Мен ҳаммани кечираман, аммо ўғри ва хоинларни кечирмайман. Мана шуни халқим билиши керак”. Президент ўшанда Р.Қодировнинг ўзи телевидение орқали коррупция ҳақида, “яширин схемалар” хусусида гапириб беришини айтган эди.\nР.Қодиров қачон ойнаи жаҳон орқали ўз қилмишлари ҳақида ҳикоя қилиб бериши ҳақида берилган саволга Ҳ.Шамсуддинов жавоб бера олмаслигини билдирган.\nЎз навбатида Ҳ.Шамсутдинов Яккабоғ туман ҳокими ўринбосарини ёқиб юборган тадбиркор Баҳриддин Исомов Тошкентдаги 1-сонли тергов изоляторига жойлаштирилгани, ҳозирда у 15 кунлик карантинда эканлиги, тергов натижасида ҳаммаси аниқ бўлишини айтиб ўтгани ҳақида «xs.uz» нашри маълум қилди.